Бунга анча бўлди… « Ўзбекистон Халқ Ҳаракати\nБунга анча бўлди…\n28 October 2018 - 10:00\nБу воқеага анча бўлди. Йигирма бир йил!\nЭсимдан чиқмайдиган из қолдириб кетган. Эндигина йигирмадан ўтгандим. Гўшт маҳсулотларини қайта ишлайдиган корхона очиб, ҳалол колбаса ишлаб чиқармоқчи бўлдим.\nЖамғарган пулларимга ускуна сотиб олдим. Бу соҳа мутаҳассисини топиш қийин бўлмади. Вилоят гўшт комбинатига қарашли корхонада ёши қирқлар атрофидаги одам билан танишдим, ишлаб чиқаришни йўлга қўйиб беришини баҳолашиб олдик, ҳурсанд бўлиб, рози бўлди.\nЎша кундан бошлаб қорамол сотиб ола бошладим. Маҳсулотимиз сифатли бўлсин деб уч юз эллик, тўрт юз килоли молларни олдим. У одамнинг уйи биздан эллик беш чақиримча жойда эди, дадам раҳматли ҳар кун эрталаб бориб олиб келиб, кечқурун ташлаб қўярдилар. Баъзан иши чиқиб қолар, бориб, қуруқ қайтиб келардилар.\nБиринчи маҳсулотимиз чиққан куни маҳсулотимизнинг аввалини ҳурсандчилик билан кутдим. Аммо, негадир колбасанинг ранги ҳунук, жигарранг сифат чиқди. Билдирмасликка ҳаракат қилсам ҳам, кайфият тушиб кетди.\nТехнолог (ўша одам) ҳам ҳайрон, айбни нимадан қидиришни билмади, сал кам тонна гўшт сифатини йўқотди. Кейин эртасига яна чиқардик, буниси ҳам айнан ўшандай чиқди. Ускунани ҳамма ёғини очиб, бошқаттан йиғдирдим, нега бундай қилганимизни мен ҳам билмасдим, у одам айтди, мен уста чақириб қилдирдим. Кейин яна ўша аҳвол…\nМаҳсулотнинг таъми яхши, одамларга ёқаверади, аммо, ранги ҳунук, яна, қазигами, ҳасипгами ўхшаб қолаверди. Оз-оздан таниш дўконлар орқали сотиб турдим. Олганлар ҳам фақатгина мени ё дўкондорни танигани учунгина, “уларнинг маҳсулотлари ҳалол бўлади” деб ҳарид қилиб юрди.\nКейин, айбни топгандек бўлди, ҳаммасига мен Тошкентдан олиб келган, гўштни қайта ишлашда қўшиладиган қўшилмалар сабаб экан. Уни ташлаб юбориб, янгисини сотиб олдим, ҳудди янги корхона ишга тушадигандай кайфият билан кутдим. Яна биринчи маҳсулот аввалгисидан кам бўлмади…\nҲар нарса қилиб кўрдим, ҳатто, баъзи ускуналарни алмаштирдим, иш ўзгармади. Бошқа савдодан топганларим, бор-будларим шу корхонага кириб кетаверди. Идиш-товоқ сотадиган дўконим ичидаги моллари билан сотилиб, у ҳам сингиб кетди. Орадан қанчадир муддат ўтиб, озиқ-овқат дўкон ҳам моллари билан кетди. Сарф қилишни тўхтатолмадим, чунки, таниш-билишларга “иншаАллоҳ ҳалол колбаса ишлаб чиқарамиз” деб қўйгандим.\nВақт ўтаверди, икки йил дадам ўша одамни олиб келиб, олиб боравердилар. У ҳам қийналиб кетди, бизни ярим йўлда ташлаб кетгиси келмади, “чиқарамиз, барибир чиқарамиз” дерди. Ўзи иш юритяпган корхонасига олиб борарди баъзан, у ерда жуда чиройли, ҳавас қилгудек чиқар, бизники эса, одамни ранжитарди.\nКейин технолог ака ўзидан кўра яхшироқ мутаҳассислардан сўраб, суриштириб келди, ҳамма айб, ускуналаримиз Россияникилигида экан.\nХориждан ускуна олиб келиб сотадиган бир одам билан гаплашиб келди. Айтишича, бирор ойлардан кейин Германия, Исроил, Италия, Польша ҳамкорлигида ишлаб чиқарилган дастгоҳ келиб қолишини айтди. Уни уч ойча кутдик. Келди, бориб кўрибоқ унинг ҳайбатидан ҳафсалам пир бўлди.\nКейин яна арзонроғи келишини айтди, яна кутдим, яна, яна кутавердим. Ора-орада ўша ускунамизда чиқариб ҳам турдик.\nБир кун келиб “бўлди, мен топдим гап нимада” деди. Тўртта катта-катта мол олдирди, гўштини нимталаттирдим, “бунга жигарни қиймалагичдан чиқариб, қўшиб юборамиз” деди, айтганини қилдик. Қийма кўринишининг ўзиёқ кўнглимни айнитиб юборди. Икки тоннага яқин гўшт бўтқага айланиб кетди. Колбаса қилиб чиқарилмади ҳам…\nДадам уни ташлагани кетиб, кечқурун ҳомуш келдилар. “Ўғлим, биз адашибмиз, у одамни ишга олишда хато қилибмиз” дедилар. “Нега, ахир ўзининг корхонасида жудаям сифатли маҳсулот чиқяпти-ку” дедим.\n“Ҳа, чиқяпти. Ҳамма гап шунда экан. Бугун бир устозининг олдига кириб ўтишини айтди, олдига бордик, мен нарироқда тургандим, иш нима бўляпти деб сўради, тўрттасини тинчитдим, энди манавиларни ҳам бир ёқлик қилсам, бизга ҳеч ким рақобат қилолмайди, оз қолди, деди, мен уни эшитиб қолдим” дедилар…\nЎша кун йиғладим, овоз чиқариб эмас, қалбим йиғлади, ахир мен у одамга ишонгандим, икки йил ишондим, вақтим ўтгани майли, мен боримдан, дўконларимдан, савдоимдан, ҳатто тагимда миниб юрган мошинамдан ҳам айрилдим, агар эркак киши бўлмаганимда, овозим чиқариб ҳам, дод деб ҳам йиғлардим…\nҚайтиб олиб келмадик, ўзи ҳам келмади, йўқ бўлиб кетди. Ускуналаримни сотувга қўйдим. Бутун оладиган одам чиқмади, бўлиб-бўлиб ҳаридорлар керагини олиб кетаверди. Кирган нархига сотдим, қутулсам бўлдийди.\nБир кун ҳаридор келди деб чақиришди. Бордим, кўришдим, ишхонамизга олиб кирдим, айланиб кўрди. Кейин ўйланиб туриб “Ҳалол колбаса чиқараман деган йигит сизмисиз?” деди. “Ҳа” дедим. “Ука, ҳалол деган гапингизни эшитиб, Намангандан келдим. Ҳеч нарсани сотманг, қайта тиклаймиз, мен сизга ёрдам бераман” деди.\n“Йўқ, ҳафсалам пир бўлди, энди кўнглим чопмайди” дедим. “Юринг мен билан” деб, мошинасига ўтқазди. Наманганга бордик. Уйлари Оромгоҳда экан. Ҳовлининг ёнига ишхона қилибди. Ҳар бир хонасига олиб кириб кўрсатди. “Мен бу соҳада анчадан бери ишлайман, яхши иш, маҳсулотингиз сифатли бўлса, элнинг дуосини оласиз, сотманг, мен ёрдам берай, нима керак бўлса шу ердан олинг, менга бир сўмингиз керак эмас, савоб учун, ана, ҳоҳлаган нарсангизни олинг, фақат, ишни юритинг, иккаламиз бир одам бўлиб, елкама-елка турамиз, бир-биримизга ёрдам берамиз (ваҳоланки, мендан у одамга ҳеч қандай ёрдам керак эмасди), четдан водийга ҳеч ким кириб рақобат қилолмасин” деди…\nКўнглим совиб кетгани учун таклифни қабул қилолмадим, мен у одамнинг эсидан чиқиб кетгандирман, аммо бу Олимхон ҳожи ака деган одам менинг эсимда бир умрга қолиб кетди. Бугун Шайх Эшон масжидида узоқдан кўриб қолдим. Йигирма бир йилллик воқеалар хотирамдан тасмадек ўтди. Ҳаққига ғоибона дуо қилдим.\nБир юртнинг, бир даврнинг икки ҳил одами, икки хил хулқ эгаси. Бирни нафрат билан, бирини ғоибона бўлса ҳам ҳавас билан эслайман. Эҳтимол кимдир танир, эҳтимол яқиндан билар, дуоимни етказиб қўяр деб, битиб ўтдим…


таъкидланганидек, ҳозирда инкубация ва акселерация дастурларига аризалар қабул қилиш жараёни муваффақиятли тарзда якунига етган. Қабул ... бир юз уч (103) номзод орасидан 41 % акселерация дастурига (42 та ариза) топширилган бўлса, қолган 59 % (61 та ариза) инкубация дастурида ...\nАКнинг савдо бўлимларига ташриф буюрмаган ҳолда онлайн режимда ариза бериш мумкин. Бу ҳақда компания расмий сайтида маълум қилинди. Кенг ... мурожаат қилувчи муайян мижозларга қулай шароитлар яратиш мақсадида, аризалар бевосита «1084» қисқа рақами бўйича Ахборот марказига қўнғироқ ...\nТошкентлик аёл Олий суд биносига ойна орқали кирибди!\nишлари бўйича суд қарори ижросини тўхтатиб туриш ҳақида берган аризаси натижасини билиш учун келган аёл ичкарига қўйилмайди. Аёлнинг жавоб ... катта. Бироқ ҳозир гап бунда эмас. Гап Олий судга келаётган ариза-шикоятларга вақтида ва сифатли жавоб қайтарилишида. Бу масала анчайин ...\nшаҳарсозлик қоидаларига зид равишда қурилган турар жойга оид аризани ижобий ҳал қилиб бериш эвазига пора таклиф этган. Мазкур ҳолат ...\nберувчи ишдан бўшаш ҳақида ариза ёзган ходимга меҳнат дафтарчасини бермай, уни ушлаб қолишга уринади. Унинг бундай хатти-ҳаракат қилиши тўғрими? Ушбу саволга меҳнат ҳуқуқи ... жавоб беради: – Иш берувчи ўз хоҳишига кўра ишдан бўшаш ҳақида ариза ёзган ходимни меҳнат дафтарчасини бермаслик орқали ушлаб қолишга ...


Хаворий Юханно — Dilkashradio.com\nАссалому алайкум хурматли радио тингловчи мухлислар. Сизлар билан яна радио тўлқинлари орқали учрашиб турганимиздан бахтиёрмиз. Микрафон қаршисида эса мен Ғолиббек. Келинг хурматли радио тингловчи мухлислар бугунги эшттиришимиз орқали Юханно хушхабарининг автори хақида сухбат юритсак. Забадий билан Саломияни ўғли, ҳаворий Юҳанно, тахминан масиҳийлик эраси бошлангандан кейин туғилган. У ҳаворийлар орасида энг ёши бўлган бўлиши мумкин.\nШу билан бирга ўз оиласида ҳам энг кичиги бўлган бўлса керак. Байтсайдада ёки унинг атрофида яшаган Юҳаннонинг отаси Забадий ҳақида, фақат у балиқчилик билан шуғулланганлиги ва ўз ишчиларга эга бўлгани учун анча бой одам бўлганлиги маълум. Ушбу гапимизни тасдиғи сифатида Марк хушхабарининг 1: 20 оятини кўриб чиқишингиз мумкин. Юҳанно 19:25 га асосланиб баъзилар, Саломия Исонинг Онаси Марямнинг опаси бўлган деб ўйлайдилар, бундай бўлса Забадийнинг ўғиллари Раббимизнинг қариндошлари бўлишади.\nЛекин буларнинг ҳаммаси тахмин холос. Забадийнинг ўлимидан кейин Соломия Раббимизни кузатиб юрган аёллар қаторида бўлган бўлса керак. Бу оиланинг Қуддусда уйи бўлган бўлса керак. Чунки Юҳанно хочга михланган Исонинг охирги хоҳишини бажариб Марямни шу уйига олиб кетган. Забадий Қуддусда балиқ савдоси билан шуғуллангани учун муқаддас шаҳарда танишлари бор эди ва Юҳанно олий руҳоний Каяфа билан таниш эди. Яҳудо Ишқариётдан ташқари бошқа ҳаворийлар сингари Юҳаннонинг келиб чиқиши Жалилага тақаларди.\nЮҳанно Яҳё Чўмдирувчининг шогирдлари қаторида бўлган. У Чўмдирувчининг ваъзларини моҳиятини яхши узлаштирган эди. У ўз диқаттини Масиҳ ва Унинг гуноҳкорни оқлаш фаолияти ҳақидаги сўзларига қаратганди. У буни шунчалик кутар эдики, хатто Чўмдирувчининг, мана, Худонинг Қўзиси деган кўрсатмаси билан, Юҳанно ҳеч қандай иккиланишсиз Унинг ортидан боришига сабаб бўлди . Юҳанно Масиҳ билан суҳбатлашган дақиқадан бошлаб ўзини Худонинг Юборганига бағишлаган эди ва фақат Унинг ота-онасини ташлаб Унинг ортидан бориши ҳақидаги якуний амрини кутарди.\nЮҳанно Нажоткор ҳаётидаги кўплаб воқеаларнинг гувоҳи бўлган. Раббимизнинг ердаги ҳаётининг охирги кунларида Юҳанно кўп тилга олинади. Бутрус билан унга Фисиҳ байрами таомини тайёрлаш буюрилган эди,зиёфатда у Исонинг бағрига бош қўйиб ёнбошлаган эди. Юҳанно олий руҳоний билан таниш бўлгани учун, Бутрусни унинг ҳовлисига олиб кирди. Юҳанно ўз Устозининг ортида ҳукмга ва Гўлготага бориб, хоч олдида турган ягона ҳаворийдир. Бу ерда у Раббимизнинг унга бўлган севгиси ва ишончининг янги исботини олди.\nХурматли радио тингловчи мухлислар, Юханно хақида кўп ўрганиш мумкин. Ўйлаймизки кейинги эшттиришларимиз орқали хам хаворийлар хақида ўз билганларимизни сизлар билан бўлишиб борамиз. Шу жойда бугунги сухбатимизга якун ясасакда, сизлар билан келаси эшттиришларимизгача хайрлашиб қолсак. Хайр омон бўлинглар.\nМуқаддас Руҳ билан туғилган инсон\nБутрус ва Раббимиз Исо Масиҳ


АҚШ дипломатлари хонадонидан қурол-яроғ топилди\n08 май 2021, Тошкент вақти: 19:05\nҚирғизистон Ички ишлар вазирлиги Бишкекда АҚШ дипломатларига қарашли хонадонда катта миқдорда қурол-яроғ топилганини маълум қилди.\nМилиция ходимларининг махсус рейди чоғида Бишкекдаги хонадонда ўқотар қуроллар ва гранаталар борлиги аниқланган ва улар ашёвий далилар сифатида мусодара қилинган. Рейд ўтказилган пайтда хонадонда АҚШ дипломати ва ҳарбийлари ҳам бўлган.\nАҚШнинг Қирғизистондаги элчихонаси бу қуроллар мамлакатга қонуний тарзда олиб кирилгани ҳамда ҳарбийлар қирғизистонлик ҳамкасблари малакасини оширгани келганини маълум қилди.\nҚирғизистон ҳукумати ҳам АҚШ ҳарбийлари мамлакатга тажриба алмашишга келганини тасдиқлади.


Hyundai ва Kia 1,4 млн та машинасини ортга қайтариб олмоқда\nHyundai Motor ва Kia Motors автомобилсозлик корпорациялари двигателдаги нуқсон сабабли АҚШ, Канада ва Жанубий Кореядан 1,4 млн та машинасини қайтариб олмоқда. Бу ҳақда Associated Press ахборот агентлиги хабар бермоқда.\nМашиналар қайтариб олинишига двигателларни тайёрлашда ҳосил бўлган ва кейинчалик двигателнинг тўхташига олиб келиши мумкин бўлган металл қириндининг подшипникларга тушган бўлиши мумкинлиги сабаб бўлган. Носозликнинг пайдо бўлганидан двигателдаги тақиллаш овози ёки асбоблар панелидаги липиллаб турувчи индикатор дарак бериши мумкин.\nАвтомобиллар 19 майдан бошлаб қайтариб олинади ва АҚШда энг оммавий бўлган, 2011-2014 йилларда ишлаб чиқарилган Hyundai Santa Fe ва Sonata ҳамда Kia Optima моделлари, 2011-2013 йилларда ишлаб чиқарилган Kia Sportage ва 2012-2014 йилда ишлаб чиқарилган Kia Sorento йўлтанламасларига тааллуқли бўлади.\nОхирги 2 йил ичида бу ҳолат двигателдаги муаммолар сабабли катта миқдорда машиналар қайтариб олинаётган иккинчи ҳолатдир. 2015 йил сентябрда Hyundai Motor 2011-2012 йилларда ишлаб чиқарилган Sonata моделидаги 470 мингта машинани қайтариб олганди.\nАҚШ Канада носозлик Kia Motors Hyundai Motor двигатель


The Sun манбасининг маълум қилишича, Тайсон 49 миллион АҚШ доллари эвазига Youtube платформаси блогерига қарши рингга кўтарилишга тайёр. Томонлар аллақачон жанг ўтказиш ҳақида мулоқотни бошлаган ва айни вақтда улар оғзаки келишувга эришди.\nҚайд этиш ўринли, Майк Тайсон 2005 йилдан буён профессионал даражадаги жангларда иштирок этмайди. У ўзининг аввалги муштлашувини 2020 йилда Рой Жонсга қарши кўргазмали форматда ўтказган эди. Пол эса рингда UFC собиқ жангчиси Тайрон Вудли ҳамда Bellator собиқ чемпиони Бен Аскренга қарши иккита жанг ўтказган ва ҳар иккиси устидан ғалаба қозонган.\nТайсон ва Пол ўртасидаги ёш тафовути 30 йилни ташкил этади.


Latifa.uz — Ресторанга кириб овқатланаётган хўранда официантни чақириб дебди: — Кечирасиз, ресторан мусиқачилари пуллик хизмат кўрсатишадими? — Ҳа, - дебди официант. — Унда мен пулини тўлайман, илтимос, бироз мусиқа чалмай туришсин, мен овқатланиб олай...! - дебди хўранда.\nРесторанга кириб овқатланаётган хўранда официантни чақириб дебди:\n— Кечирасиз, ресторан мусиқачилари пуллик хизмат кўрсатишадими?\n— Ҳа, - дебди официант.\n— Унда мен пулини тўлайман, илтимос, бироз мусиқа чалмай туришсин, мен овқатланиб олай...! - дебди хўранда.\n#Овқатланиш #Официант #Кафе-ресторан\n12 соат аввал


НАВОИЙ вил. – “Иссиқхоналар сифатсиз чиқди – қурувчи фирма лойиҳада белгиланган материални ишлатмаган”\n18 сентябр 2021, Тошкент вақти: 03:56\nсентябр 05, 2021\nНАВБАҲОР. “Навоий вилояти Навбаҳор туманидан мурожаат қиляпмиз. Январь ойида Қушқочди маҳалласида иссиқхоналар топширилиши керак эди. Аммо қурувчи фирма лойиҳада белгиланган материал ўрнига сифатсизроғини ишлатгани сабабли айрим иссиқхоналар бир марталик қорда йиқилди. Шундан сўнг банк ходимлари ҳамда қурувчи фирма вакили келиб, қайтадан сифатли қуриб топширамиз дейишди. Аммо 9 ойки ҳали ҳам қуриб топширилмади. Бу орада биз, тадбиркорлар сарфлаган пулимизга куйяпмиз. Қолаверса, давлатимиз ажратган маблағ нотўғри сарфланмоқда. Ваколатли идоралар иссиқхоналар ҳолатини ўрганиб чиқишини сўраймиз”.\n(Бу хабар STга 30 август куни келган)\nҚАШҚАДАРЁ – “Туғруқхона врачлари ўз вазифасига масъулият билан ёндашмади...”\nҚАРШИ. “Қашқадарё вилояти Қарши шаҳри марказий туғруқхонаси врачлари ўз вазифасига масъулият билан ёндашмади. Рафиқамнинг аҳволи оғирлашиб, уни туғруқхонага олиб бордик. Эрталаб соат 9-10 борганимизга қарамай, 12 лардан ўтиб қабул қилишди. Соат кечки 6-7 ларда аҳволи оғирлашиб қолди. Врач туғруқ залига олиб ўтди. Қон келишига қарамай, операция қилмасдан навбатчи врачга топшириб кетди. Қайта-қайта сўровимизга қарамасдан, навбатчи врач ҳам операцияни кечиктирди. Тонгги соат 3 яримларда операцияга олиб кирди. Операциядан чиққач эса, бола кўп қон ютгани, яшамаслигини айтди. Она шунча вақт ҳомиласини қорнида кўтариб шифокорлардан нажот истаб келса-ю, ишга масъулиятсизлик қилишадими?”\n(Бу хабар STга 12 сентября куни келган)\nСИРДАРЁ вил. – “Бузилган уйларимиз ўрнига берилган ҳудудда газ ҳам йўқ, электр ҳам...” (ВИДЕО)\nСИРДАРЁ вил. – “Электр тармоқлари раҳбарига 5 августдан иш бошлаш топширилган эди, аммо…”\nГУЛИСТОН. “Сирдарё вилояти Гулистон шаҳри 19-квартал 2-ҳудудда яшаймиз. Ушбу янги участкалар марказдаги уйларимиз бузилиши эвазига берилган. Ҳудудимиз “Обод маҳалла” дастурига тушган, аммо белгиланган ишлар тўлиқ қилинмади. Мурожаатларимиздан кейин ички кўчаларимизнинг 60 фоизи таъмирланди. 7 км электр линияси ва 3 трансформатордан ҳали дарак йўқ. Ваҳоланки, шаҳар ҳокими электр тармоқлари раҳбарига 5 августдан иш бошлаш ҳақида топшириқ берган эди. Газ ҳам йўқ. Аҳолини қийнаётган масалалар қисқа муддатда ҳал этилади, деган умиддамиз”.\nБУХОРО вил. – “Маҳалла ҳам, туман ҳокимлиги ҳам ногирондан хабар олмади”\nҚОРОВУЛБОЗОР. “Бухоро вилояти Қоровулбозор туманидан мурожаат қиляпман. Муҳтарам Президентимиз ногиронларга ёрдам пули ва бошқа рағбатлар ажратмоқда. Аммо туманимизда давлат раҳбари ажратган рағбат тўғри тақсимланмаяпти. Мустақиллик байрамимиз ўтди, аммо маҳалла ҳам, ҳокимлик ҳам ногирондан хабар олмади. Туман ҳокимлигига ёрдамга ва далдага муҳтож ногиронларга кўмак кўрсатиш зарурлигини эслатиб қўймоқчимиз...”\n(Бу хабар STга 16 сентября куни келган)\nНАВОИЙ вил. – “4 фарзандим билан таъмирталаб уйда яшаяпмиз” (ВИДЕО)\nКОНИМЕХ. “Мен – Насиба Шукурова, Навоий вилояти Конимех тумани Шўркўл МФЙдан ёзмоқдаман. Ёлғиз онаман. 4 та ёш фарзандим бор - каттаси 11 ёш, кичиги 2 ёш. Мактабда ишлайман. Ойлигим рўзғордан ортмайди. Уйим жуда таъмирталаб аҳволда, том қисмида шифер ҳам йўқ. Бир неча йилдан буён ёғингарчилик вақтида ёмғирнинг остида ўтирамиз. Бу йил хам сув ўтса, уйим йиқилади. Ўзим темир дафтарга киритилганман, лекин ёрдам беришмаяпти. Ҳурматли Юртбошимиз биз каби ёлғиз оналарга ғамхўрлик қиляптилар. Бизга ҳам амалий кўмак беришларини сўраймиз”.\n(Бу хабар STга 1 сентября куни келган)\nНАВОИЙ вил. – “4 фарзандим билан таъмирталаб уйда яшаяпмиз”\n240p | 552,2kB\n270p | 800,4kB\nCАМАРҚАНД вил. – “Аҳоли сув олиб келиш учун ҳаётини хавфга қўйиб катта магистрал йўлни кесиб ўтяпти”\nПАХТАЧИ. “Самарқанд вилояти Пахтачи тумани Қайнарбулоқ МФЙ Қайишфуруш қишлоғимиз халқаро М-37 транспорт йўли бўйида жойлашган. Туман сувоқова бўлими ходимлари сабаб аҳоли ичимлик сувсиз қолди. Сув қувурининг тешилган жойини алмаштириш ўрнига сув келадиган томонига ёғоч қоқиб қўйишибди.\nАҳоли, ёш болалар, аёллар сув олиб келиш учун ҳаётини хавфга қўйиб катта магистрал йўлни 1 кунда 5-10 мартагача кесиб ўтишга мажбур бўляпти. Сув муаммосини ҳал қилиб беришларини сўраймиз”.\nАНДИЖОН вил. – “Хайрли ташаббуслар кўзбўямачиликка айланиб кетмасин!”\nАСАКА. “Андижондан мурожаат қиляпман. Асакадаги мактаблардан бирида илмий бўлим мудири бўлиб ишлайман. 13 сeнтябрь куни мактаб дирeкторлари билан Халқ таълими бошқармаси бошлиғи Zoom йиғилиши ўтказди. Унда “Бир миллион дастурчи” лойиҳасида қатнашаётган ўқувчилар сонини кўпайтириш топширилди. Албатта, бу яхши лойиҳа, чунки ёшларимиз орасида малакали дастурчилар кўпайса, жамиятга ҳам катта фойда бўлади. Лекин айрим ҳудудларда информатика ўқитувчилари ўқувчилар номидан сайтга кириб, рўйхатдан ўтмоқдалар. Ахир, бу кўзбўямачилик эмасми?\n“Оналар мактаби”, “Маънавият нонуштаси”, “Мутолаа соати”, “Маънавият соати” каби яхши ниятда бошланган ташаббуслар ҳам гоҳида ўқитувчиларга қўшимча вазифалар юкланишига сабаб бўлмоқда. Масалан, ўқитувчилар ўқувчиларнинг оналарини ялиниб дарсга чақиришига тўғри келмоқда. Тан олиш керакки, бир ойда бир ота-оналар мажлисига зўрға келадиган оналарнинг бунақа расмиятчиликка вақти ҳам, тоқати ҳам йўқ. Мен “Фаросатли раҳбарлар”, “Таълимни тушунадиган директорлар”, “Меҳнат кодексини ҳурмат қилувчи ХТБ ходимлари” деган мактабларни ҳам очишни таклиф қилган бўлардим. Таълим жамият тараққиёти учун муҳим соҳа эканини ҳамиша ёдда тутайлик”.\n(Бу хабар STга 14 сентября куни келган)\nФАРҒОНА вил. – “Кузги экинларни эколмаяпмиз, сабаби – сувсизлик…”\nҚЎШТЕПА. “Фарғона вилояти Қўштепа тумани Эшонгузар МФЙ ҳудудидаги Саодат, Эътироф ва тахта бозори ортидаги кўчалар ариқларида бир ойдан бери сув йўқ. Экинларимиз сувсизликдан қуримоқда. Мевалар пишмай тўкилмоқда. Кузги экинларни ҳам эколмаяпмиз. Суриштирсак, Жанубий Фарғона каналида сув йўқ, дейишди. Мутасаддилардан амалий ёрдам сўраймиз”.\nҚАШҚАДАРЁ – Мажбурий меҳнат: "Ўқитувчи бетон тешди, бошқаси аравага ортди”\nНИШОН. “Қашқадарё вилояти Нишон туманидаги 6-мактаб ўқитувчилари мактаб ҳудудида мажбурий меҳнатга жалб қилинди. Математика ўқитувчиси перфоратор билан бетон тешди, ёшлар етакчиси бетонни олишга ёрдам берди. Бошқаси аравага ортди. Вилоятимиз ҳокими З. Мирзаев август ойида вилоятда мажбурий меҳнатга йўл қўйган раҳбарни – хоҳ у тиббиётда бўлсин, хоҳ таълим тизимида – шахсан ўзи ишдан олишини айтган эди. 6-мактабдаги ҳолат ҳам ўрганилади, деган умиддамиз”.\n(Бу хабар STга 9 сентября куни келган)\nАНДИЖОН вил. – “Маҳалламиз "Обод маҳалла" дастурига кирган, лекин маҳалла раиси шарт қўйяпти...”\nОЛТИНКЎЛ. “Андижон вилояти Олтинкўл тумани Сафаробод МФЙ Орзу кўчасидан мурожаат қиляпмиз. Бу йил бизнинг маҳалла “Обод маҳалла” дастурига киритилган эди. Лекин шунга қарамай, маҳалла раиси бизнинг кўча аҳлига сув кранини ўзингиз тортиб келсангиз, кўчангизни асфальт қилиб бераман, деб шарт қўйди. Маҳалламиз раиси – депутат. Маҳалла аҳлига кўмак бериш йўлларини қидирса бўларди”.\n(Бу хабар STга 8 сентября куни келган)\nТОШКЕНТ – “Ҳолбуки, қизлар ХТВ қўйган талабларга мос кийинган эди”\nЯШНОБОД. “Тошкент шаҳри Яшнобод туманидаги 307-мактаб директори 4 ўқувчи қизни рўмоли учун мактабдан ҳайдаб юборди. Эртага рўмолсиз, калта юбкада келсангиз мактабга киргизамиз, дебди. Ҳолбуки, ўқув йили бошланишида Халқ таълими вазири ўқувчи қизлар рўмол ва миллий либосда келиши мумкинлиги ҳақида маълум қилган эди. Қизлар ҳам ХТВ қўйган талабларга мос кийинган эди. Ҳолатга масъуллар эътибор қаратишларини сўраймиз”.\nФАРҒОНА вил. – “Автотураргоҳ учун жой ажратилиб, ноқонуний савдога барҳам берилса бас...”\n“Фарғона вилояти Ўзбекистон тумани Яйпан шаҳридан мурожаат йўллаяпмиз. Тадбиркор умид билан савдо мажмуаси қурди ва ишга туширди. Аммо мажмуага автотураргоҳ ажратилмади. Автотураргоҳга мўлжалланган жойда эса одамлар ноқонуний савдо қилмоқда. Негадир бозор раҳбари ҳам, маҳаллий масъуллар ҳам бу ҳолатга эътибор бермаяпти. Ҳурматли Юртбошимиз тадбиркорларга катта имкониятлар яратиб беряптилар. Бизга ҳам амалий кўмак берилади деган умиддамиз. Шунча меҳнат ва харажат қилган ишбилармон касод бўлиб қолмасин”.\n(Бу хабар STга 7 сентября куни келган)\nСУРХОНДАРЁ – “Мактаб пардаси учун йиғим, мажбурий меҳнат...”\nДЕНОВ. “Сурхондарё вилояти Денов туманидаги 15-умумтаълим мактаби ўқитувчилари мажбурий меҳнатга жалб қилинмоқда. Мактаб раҳбари мажбурий меҳнат тақиқланганини унутиб қўйганми? Мактаб боғларидаги манзарали дарахтлар ҳам ўтин қилиб олиб кетилди. Мактабга парда қилиш учун эса, ўқитувчилардан 40 минг сўмдан пул йиғиляпти. Тамагирлик ҳолати ҳақида ҳозирча ёзмадик. Муҳтарам Президентимиз нима деяптилар-у, буларнинг хатти-ҳаракатини кўринг! Таълим соҳаси масъуллари бу ҳолатга эътибор қаратади, деган умиддамиз”.\nСАМАРҚАНД вил. – “Трансформатор ўрнатилиши 2 йилдан буён кечиктирилмоқда”\nУРГУТ. “Самарқанд вилояти Ургут тумани Халқобод қишлоғидан мурожаат қиляпмиз. Трансформатор ўрнатилиши 2 йилдан буён сабабсиз кечиктирилмоқда. Ток кучланиш жуда паст. Аҳоли қийналмоқда. Ҳурматли Президентимиз халқни рози қилиш кераклигини кўп гапирадилар. Аммо туманимиз масъуллари негадир мурожаатларимизга бефарқлик қиляпти. Бу гал амалий ҳаракат қилишади, деган умиддамиз”.\n(Бу хабар STга 5 сентябрь куни келган)\nФАРҒОНА вил. – “Бу ерда радар ўрнатилмаса бўлмайди”\nҚЎШТЕПА. “Фарғона вилояти Қўштепа тумани Янгиариқ МФЙ Янги авлод кўчасидан мурожаат қиляпмиз. “Янгиариқ азизлари” қабристони йўлида машиналар жуда тез ҳаракатланиши оқибатида авариялар кўп рўй бермоқда. Масалан, 2 нафар ёш бола ва бир нафар катта одам автоҳалокат туфайли вафот этди. Болалар юриши учун тротуар бор, лекин маҳалла раиси пиёдалар йўлагида дўкон қуришга рухсат берворган. Ушбу ҳудудга радар ўрнатишлари ва пиёдалар йўлагини очиб қўйишларини сўраймиз. Бегуноҳ инсонлар жабр кўрмасин”.\nТОШКЕНТ вил. – Бева аёл: “МФЙ мени темир дафтардан чиқариб юборди...”\nБЎКА. “Мен – Азиза Носиржонова, Тошкент вилояти Бўка тумани Маданият маҳалласида яшайман. Бева аёлман, уч нафар вояга етмаган фарзандим бор. МФЙ менга айтмасдан темир дафтар рўйхатидан чиқарворибди.\nИкки ярим йилдан буён фарзандларимни ўзим катта қиляпман. Уйим таъмирталаб аҳволда, ювиниш хонаси, ҳаммом йўқ, ҳожатхона талабга жавоб бермайди. Ўзим ишсизман. Мутахассислигим эколог-лаборант. Туман ҳокимимиз ва аёллар кенгаши раҳбарига кўп марта мурожаат қилганман, лекин фойдаси бўлмади. Президентимиз бола бошига мактаб формаси учун 500 минг сўмдан ёрдам пули берилади деган эдилар. Аммо мени темир дафтардан чиқариб беришмади. Амалий ёрдам кутиб қоламан”.\nСАМАРҚАНД вил. – “Уйларимиз ноқонуний бўлса, жазолашсин, аммо фарзандларимиз жабр кўрмасин!”\nПАЙАРИҚ. “Самарқанд вилояти Пайариқ тумани Тараққиёт МФЙ Қоракесак қишлоғидан мурожаат қилмоқдамиз. Уйларимизга кириш-чиқиш учун йўл йўқ. Чиқиш учун кимнингдир томорқасидан ўтиш керак. Бу эса, томорқа эгаларига ёқмайди. Шу сабабдан можаролар келиб чиқмоқда. Маҳалла ва туман ҳокимлиги ёрдам бермаяпти. Уйларимиз ноқонуний бўлса, нега шу пайтгача айтилмаган? Уй қуриш осон бўлмаган, биз айбдор бўлсак, жазолашсин, аммо фарзандларимиз жабр кўрмасин. Шу масалада ҳурматли Президентимиздан амалий ёрдам сўраймиз”.\n(Бу хабар STга 29 август куни келган)\nАНДИЖОН вил. – “Экинларимиз сувсизликдан нобуд бўлмасин!”\nБЎСТОН. “Андижон вилояти Бўстон туманидан мурожаат қиляпмиз. Шодмонов ва Янги ҳаёт массивларига сув берувчи катта ариқ мана, 20 кундирки, сувсиз қуриб ётибди. Ҳудуддаги мош, макка, сабзи экинлари сувсизликдан нобуд бўлмоқда. Сув таъминоти соҳасининг айрим масъуллари совға-саломсиз сув бермайман, дея тамагирлик йўлига ўтган. Юзлаб гектар ерда деҳқонлар катта харажат ва меҳнат билан эккан экинлари сувсизликда қуримасин!. Мутасаддилардан сув муаммосини ҳал қилиб беришларини сўраймиз”.\n(Бу хабар STга 6 сентябрь куни келган)\nАНДИЖОН вил. – “Газ идораси ҳайдовчилари сарсон бўлмоқда"\n“Ҳудудгаз Андижон” бошқармаси раҳбари буйруғи сабаб 23 августдан бери барча туман СУГ бўлими ҳайдовчилари сарсон бўлмоқда. Чунки ҳайдовчилар ўз туманидан бошқа туманларга сафарбар (ротация) қилиб юборилди. Иш жойим уйимдан 60 километр узоқда, ишга бориб қайтгунимча 120 км босяпман, шахсий машинам йўқ. Ҳар куни 35-40 минг сўм йўлкира қиламан. Маошим йўлкира билан тушликка кетадими? Баъзида дам олиш кунлари ҳам ишга чиқаришади. Ҳурматли Президентимиз Шавкат Миромонович ва соҳамиз раҳбарларидан ёрдам кутиб қоламиз. Биз Президентимизга ишонамиз”.\nХОРАЗМ: “Ҳолатни меҳнат инспекцияси назоратга олса бўларди”\nУРГАНЧ. “Хоразм вилояти Урганч туманидан мурожаат қиляпмиз. Туман ҳокими корхона ва ташкилот ходимларига Урганч–Хива йўлини ободонлаштиришга топшириқ берди. Бу ахир, мажбурий меҳнат-ку!. Қолаверса, ҳудудларни обод қилиш ободонлаштириш бўлими ходимлари вазифаси эмасми? Ҳолатни республика меҳнат инспекцияси назоратга олади, деган умиддамиз”.\nЖИЗЗАХ вил. – “Маҳаллада лойиҳа-смета ҳужжатларида кўрсатилган ишлар тўлиқ бажарилдими?”\nФОРИШ. “Жиззах вилоят Фориш тумани Гараша МФЙдан мурожаат қилмоқдамиз. Гараша МФЙ 2-сектор, туман прокурори сектори ҳисобланади. Қишлоғимизнинг долзарб муаммоси бу – йўл. Йил бошида йўл таъмирини бошлаб, чала қолдириб кетишди. Ҳолбуки, 2021 йил “Обод маҳалла” дастурига киритилган. Аммо лойиҳа-смета ҳужжатларида кўрсатилган ишлар тўлиқ бажарилмади. Мехаям қишлоғи йўли (2-3 км) ва кўприкчалар таъмирланди, Гараша МФЙ марказидан Самарқанд вилоятига туташувчи 8 км йўл ҳали-ҳанузгача абгор ҳолда. Айрим маиший хизмат бинолари фуқаролар шахсий маблағи ҳисобидан қурилмоқда. Ахир, давлатимиз маблағ ажратмоқда-ку!. Бу ҳол муҳтарам Президентимизнинг халқни рози қилиш сиёсатига тўғри келмайди. Юқори ташкилотлар текширув ўтказишларини сўраймиз”.\n(Бу хабар STга 31 август куни келган)\nНАВОИЙ вил. – “Кам таъминланганларга аталган товуқларнинг айримлари ўлиб қолди”\nЗАРАФШОН. “Навоий вилояти Зарафшон шаҳридан мактуб йўллаяпмиз. "Аёллар дафтари"га киритилган камбағал аёллар учун Кармана туманида жойлашган “Karmana Golden Eggs” фирмасидан 2000 дона товуқ олиб келинди. Эсиз товуқлар, 350 таси ўлиб қолибди. Бунинг товонини ким тўлайди? Қолаверса, тирик жониворни ўлдириш увол-ку!. Ўлик товуқларни камбағалларга имзолатиб беришмоқчи. Аёлларга берилган тирик товуқлар ичида ҳам касали бор экан, ўлиш давом этяпти. Кам таъминланган оилалар учун давлатимиз маблағ ажратган. Шу пулга товуқлар сотиб олинган. Маҳаллий масъуллар виждонан ишлаб, кам таъминланганларга ҳақини тўлиқ беришларини сўраймиз”.\n(Бу хабар STга 1 сентябрь куни келган)\nХОРАЗМ – “Уйларимизни ободонлаштирдик, лекин асфальтдан дарак йўқ”\nУРГАНЧ. “Хоразм вилояти Урганч шаҳридан мурожаат қилмоқдамиз. 34-сон маҳалла “Обод маҳалла” дастурига киритилди, лекин негадир кўчаларимиз обод қилинмади. Яқинда мактаб бошланади, йўлларимиз эса ачинарли аҳволда. Шаҳар ҳокими уйларингни ободонлаштиринглар, кейин кўчаларингни асфальт қилиб бераман, деганди. Уйларимизни ободонлаштирдик, лекин асфальтдан дарак йўқ. Ҳурматли Президентимиз ҳар бир маҳаллага пул ажратмоқдалар. Хўш, нега маҳаллий масъуллар маҳалламиздаги ишни чала қолдирди?”\n(Бу хабар STга 25 август куни келган)\nФАРҒОНА вил. – “Маҳалла аҳли номидан табиий газ таъминотини тиклашларини сўраймиз” (ВИДЕО)\nТОШЛОҚ. “Фарғона вилояти Тошлоқ тумани Заркент МФЙдан мурожаат қиляпмиз. Маҳалламиз 10 йилча олдин табиий газдан узилган. Шу сабаб йилнинг совуқ ойларида аҳоли қийналмоқда. Уйларни иситиш учун тезак ҳам ёқяпмиз. Табиий газ таъминотини тиклашларини сўраб турли идораларга мурожаат қилдик, аммо натижа бўлмади.\nЯна бир масала. Ҳудудимиз “Обод маҳалла” дастурига тушган, аммо асфальт қилинди, холос. Тунги ёритиш чироқлари ўрнатилмади. Тоза ичимлик суви ҳам муаммо. Ушбу масалалар ечимида ҳурматли Президентимиз Шавкат Мирзиёевдан кўмак сўраймиз. Фарғонага келганингизда бизнинг маҳаллага ҳам ташриф буюрсангиз, бошимиз осмонга етади. Доимо соғ-омон бўлинг, ҳурматли Президентимиз!”\nФАРҒОНА вил. – “Маҳалла аҳли номидан табиий газ таъминотини тиклашларини сўраймиз”\nТОШКЕНТ вил. – “150 оиланинг эътирозига қарамай тадбиркор ўзбошимчалик билан қурилиш қиляпти” (ВИДЕО)\nТОШКЕНТ вил. – “150 оиланинг эътирозига қарамай тадбиркор ўзбошимчалик билан қурилиш қиляпти”\nЗАНГИОТА. “Тошкент вилояти Зангиота тумани Чорбоғ маҳалласидан мурожаат қиляпмиз. Ҳудудимизда Президентимиз ташаббуси билан 150 нафар оилага намунали коттежлар қурилган. Маҳалла аҳли ўзимиз маблағ йиғиб, болалар майдони барпо қилган эдик. Аммо бир “тадбиркор” ҳудудни эгаллаб олди, ноқонуний равишда қурилиш бошлаб юборди. Ҳолбуки, қўлида қурилиш учун ҳужжати йўқ. Қолаверса, стадионнинг эгаллаб олинишига 150 оила қарши. Туман ҳокимлигига бир неча бор мурожаат қилдик, аммо натижа бўлмади. Ҳурматли Президентимиз оддий халқ оғирини енгил қилиш, уни рози қилиш ҳақида кўп гапирмоқдалар. Бизнинг мурожаатимиз ҳам ижобий ҳал этилишига ишонамиз”.\n"ЙПХ ходими панада яшириниб, ҳайдовчиларни жаримага тортяпти"


Женеванинг Lombard Odier банки сейфларидан топилган ва Гулнора Каримовага тегишли экани айтилаётган қимматбаҳо заргарлик буюмларининг қиймати 38 миллион франкка етади. (100 Швейцария франки – 101.18 АҚШ долларига тенг. Фото: Швейцариядаги ўзбек диссиденти Сафар Бекжоннинг фейсбукдаги саҳифасидан).\nБу ҳақда хабар берган Tages Anzeiger газетасининг ёзишича, қимматбаҳо буюмлар Швейцария ҳуқуқ-тарибот органлари томонидан 2016 йилда ўтказилган тинтув вақтида топилган.\nГулнора Каримова 2013 йил охиригача БМТнинг Женевадаги қароргоҳида Ўзбекистоннинг доимий вакили лавозимида ишлаган ва бу ерда киборларча ҳаёт кечирган. Унинг барча харажатларини эса Швейцариянинг Цуг кантонида (вилоятида) рўйхатдан ўтган фирма тўлаган.\nГазета бу фирманинг номи ўз вақтида Ўзбекистонда маълуму машҳур бўлган Zeromax эканини билдирмоқда.\n2013 йилда Швейцария прокуратураси Гулнора Каримовани пул ювишда шубҳа қилиб, унга нисбатан жиноят иши қўзғатган ва мамлакат банкларида сақланаётган 800 миллион франк пулини музлатиб қўйган эди.\n2015 йилда Цуг кантонида рўйхатдан ўтган Zeromax компанияси 2010 йилда банкрот бўлган ва ўзидан 6,5 миллиард франкка тенг улкан қарз қолдирган. Натижада Германия ва Швейцариянинг ўнлаб ширкатлари катта зарар кўрган.\nБу компаниялар Г.Каримовани Zeromax нинг ҳақиқий эгаси деб билади ва унинг Швейцарияда музлатилган пулларининг бир қисми кўрилган зарарларни қоплаш мақсадида ўзларига берилишини истайди.\nАммо марҳум президент Ислом Каримовнинг қизи Zeromax нинг ўзига тегишли экани ҳақидаги хабарларни ҳар доим рад этиб келган.\nTages Anzeiger газетаси эса Гулнора Каримованинг айрим харажатларини айнан Zeromax тўлаб берганини ёзмоқда.\nМаълум бўлишича, Г.Каримова Швейцарияда муҳташам вилладан ташқари унча катта бўлмаган, лекин жуда қимматбаҳо заргарлик буюмлари коллекциясига ҳам эга бўлган. Масалан, биргина қизил бриллиант ва олмослар билан безатилган узукнинг қиймати 19,5 миллион франкка тенгдир.\n“2016 йилда тинтув вақтида аниқланган бу бойликлар учун тўловларни яна ўша Zeromax тўлаган, деган хулосага келиш учун барча асослар бор эди”, деб ёзади газета.\nҚолаверса, Zeromax орқали Гулноранинг вилласини таъмирлаш харажатлари тўланган, 2006-2009 йилларда 365 миллион франк маблағ офшор компанияларга ўтказиб берилган.\nГарчи Гулнора Каримованинг исми Zeromax ҳужжатларида учрамаса-да, прокуратура фикрича, турли ҳисоб рақамлари ва бошқа молиявий ҳужжатлар мазкур компаниянинг ҳақиқий эгаси айнан унинг ўзи эканидан далолат беради.\nҲозирги кунда Г.Каримова Ўзбекистонда қамоқ жазосига ҳукм қилинган. Унинг музлатилган маблағларини эса Швейцария Ўзбекистон ҳукуматига қайтаришга қарор қилгани маълум қилинмоқда.\nҲуқуқ ҳимоячилари бу маблағларнинг Ўзбекистон ҳукуматига қайтарилишини маъқулламаяпти. Уларнинг фикрича, бу активларнинг қайтадан ўғирланиши хавфи сақланиб турибди.\ndata-title="Гулноранинг сейфидан 38 $ миллионлик заргарлик буюмлари чиққан" data-description="<!-- wp:paragraph --> <p>Женеванинг Lombard Odier банки сейфларидан топилган ва Гулнора Каримовага тегишли экани айтилаётган қимматбаҳо заргарлик буюмларининг қиймати 38 ..." data-image="https://eltuz.com/wp-content/uploads/2018/10/r6246627.jpg" data-url="https://eltuz.com/elak/207292/" data-services="facebook,odnoklassniki,twitter,telegram" data-counter="ig">\nБобомурод ИИВ раҳбарига қарши кўрсатма беришга мажбурланган\n3 март куни адвокат Сергей Майоров беш ойдан бери МХХ изоляторида сақланаётган журналист Бобомурод Абдуллаев билан учрашди. Ҳуқуқ фаоли ...\nУлуғбек Ашур Eltuz.com 14 декабр куни Жиззах шаҳрининг Бобур махалласида бўлиб ўтган фаоллар йиғилишида ўқиб берилган МХХ мактуби мазмунидан ...


Тошкент шаҳрида масжидлар сони яна биттага кўпайди — KUKALDOSH.UZ\n01.03.2018 / - Янгиликлар\nТошкент шаҳрида масжидлар сони яна биттага кўпайди\nАллоҳ таолога беҳисоб шукрлар бўлсинким, милодий 2018 йилимиз ҳам юртимиз ҳаётида кўплаб янгилик, яхши хабарлар билан давом этмоқда. Диний-маърифий сохадаги ислоҳотларнинг кўламини таъриф этсак, катта бир китоб бўлади. Эътиқоди мустаҳкам, диёнатли халқимизнинг турмушини яхшилаш, уларнинг хайрли эҳтиёжларини таъминлаш мақсадида муҳтарам юртбошимиз бошчиликларида масъул мутасаддилар тинимсиз ҳаракат олиб бормоқдалар. Ана шу эзгу ташаббуслардан бири юртимизда янги масжидларнинг очилиши, аҳолининг талаб ва истакларидан келиб чиқиб, диний маросим ва ибодатларини адо этишда қулайлик ва етарли-шарт-шароитларнинг таъминланишидир. Хабарингиз бор, кўпгина вилоятларимизда масжидлар сони ортиб бормоқда. Шу жумладан, пойтахтимиздаги масжидларимиз ҳам яна биттага кўпайди.\nКуни кеча Учтепа туманида жойлашган “Абдулла Қодирий” маҳалласида “Абу Талҳа” жомеъ масжиди расмий фаолият бошлади. Масжиднинг очилиш маросимида Тошкент шаҳар бош имом-хатиби Анвар қори Турсунов иштирок этиб, жамоатни янги масжид билан қутлади. Аслида, ушбу шинамгина ибодат уйи 2000 йилда қурилган бўлиб, 2013 йилга қадар фаолият кўрсатган, бироқ етарли ҳужжатлари бўлмаганлигни сабабли фаолияти тўхтатилган эди. Маҳалланинг фидоий кишилари, кўпни кўрган жонкуяр кексалари томонидан масжидни қайта очиш учун қилинган ҳатти-харакатлар самараси ўлароқ бугун маҳалла аҳлига Аллоҳ таоло ушбу мўтабар масжидни инъом этди. Тошкент шаҳар Адлия бошқармасидан диний ташкилотни рўйхатга олиш Гувоҳномаси олинди.\n“Маҳалламизда масжиднинг очилиши, бу кўп йиллик орзуларимизнинг рўёбидир. Авваллари жамоат намозига анча олисга қатнашимизга тўғри келар, бу биз каби кексаларга совуқ ва ёмғирли кунларда анча машаққат туғдирар эди. Мана, Аллоҳга шукурки, бизнинг маҳалламизда ҳам масжид очилди. Масжид нафақат ибодат маскани балки, балки маҳалла аҳли, ёшлар учун тарбия ва маърифат масканидир. Ана шу имкониятларни бизга тақдим этган, муҳтарам юртбошимиз, Тошкент шаҳар ҳокимияти, Ўзбекистон мусулмонлари идорасининг барча мутасддилари ҳаққига доимо дуода бўламиз”, дейди севинч билан кўп йиллар маҳалла раиси бўлиб хизмат қилган Файзулла ҳожи ота Маннопоф.\nМаросимда янги масжид халқимиз эътиқоди, маърифатини мустаҳкамлашда ҳидоят маскани бўлиб кўп йиллар хизмат қилишини Аллоҳдан сўраб, бу хайрли ишда жонбозлик кўрсатганлар ҳақларига дуолар қилинди. Шу билан пойтахтимиздаги масжидлар сони ҳозирча 118 га етди.\nҚуръон мусобақасини онлайн кўриш имконияти яратилади\n“Тафсири Ирфон” китоби тақдимоти


Ўзбекистонда бюджетнинг ижтимоий харажатлар улуши 59,2 фоизга ортади\n10:38 / 03.11.2015\nЎзбекистонда ижтимоий харажалар учун ажратиладиган харажатларнинг солиштирма ҳажми 2015 йилдаги 58,7 фоиздан 2016 йилда 59,2 фоизга қадар ортади.\nБу ҳақда Ўзбекистон Республикаси Олий Мажлиси Қонунчилик палатасининг Бюджет ва иқтисодий ислоҳотлар бўйича қўмитасининг 2015 йил 29 октябрда бўлиб ўтган мажлисида маълум қилинган.\nҚайд этилишича, ижтимоий харажатларда салмоқли ўринни эгаллайдиган таълим ва соғлиқни сақлашга ажратиладиган маблағлар миқдори 2015 йилги билан солиштирилганда ўсиш тенденцияларини сақлаб қолади. 2016 йилда ЯИМда таълим ва соғлиқни сақлашнинг солиштирма улуши мос равишда 6,8 ва 2,8 фоиз бўлиши башорат қилинмоқда.\nДепутатларнинг таъкидлашича, 2016 йилдаги бюджет сиёсати концепциясида асосий эътибор бюджет харажатларининг ижтимоий йўналтирилганини ошириш, аҳолига манзилли ижтимоий ёрдам кўрсатиш ва бюджет ташкилотлари ишчиларининг ойлик маоши, пенсиялар, стипендиялар ва ижтимоий нафақаларнинг ҳар йиллик кўтарилиши ҳисобига аҳоли фаровонлигини изчиллик билан оширишга қаратилади.\n2016 йилда давлат бюджети даромадлари 40,5 триллион сўмни, харажатлар – 42,7 триллион сўм ва дефицит – 2,2 триллион сўм ёки ЯИМга нисбатан 1 фоизни ташкил этилиши кўриб чиқилмоқда.


Қуръони Каримда зикр қилинган масжидлар. — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nГулистон вақти: Тонг-3:23 Қуёш-5:00 Пешин-12:28 Аср-17:39 Шом-19:55 Хуфтон-21:33\nҚуръони Каримда зикр қилинган масжидлар.\nАллоҳ таоло масжидларни Ўзига энг маҳбуб макон қилган. Набий соллаллоҳу алайҳи васаллам: “Шаҳарларнинг Аллоҳга энг маҳбуб жойи – масжидларидир. Шаҳарларнинг Аллоҳга ёқимсиз жойи бозорларидир” деганлар. (Муслим ровояти)\nАллоҳ таоло марҳамат қилади: “Аллоҳнинг масжидларини фақат Аллоҳга ва охират кунига иймон келтирган, намозни тўкис адо этган, закотни (ҳақдорларга) ато этган ва ёлғиз Аллоҳдангина қўрқадиган зотларгина обод қилурлар. Ана ўшалар ҳидоят топгувчилардан бўлсалар, ажабмас” (Тавба сураси: 18-оят).\nҚуръони Каримда зикри келган Маккадаги масжид.\nЕр юзида одамлар Аллоҳга ибодат қилишлари учун бунёд этилган илк масжид бу Макка шаҳридаги ал-Масжиду-л-ҳаромдир. Аллоҳ таоло марҳамат қилиб, “Ҳақиқатан Баккадаги биринчи Уй одамларга баракот ва бутун жаҳон аҳлига ҳидоят уйидир.” (Оли Имрон сураси: 96-оят).\nҚуръони каримда зикри келган мадинадаги масжидлар.\nМадинаи мунаввар (Ясриб) – Аллоҳ таолонинг раҳмати ёғилган шаҳар. Унда Оламлар сарвари Муҳаммад соллаллоҳу алайҳи васалламнинг муборак равзаи шарифлари бор. Мадина Саудия Арабистони ҳудудидаги шаҳар. У Маккадан 430 чақирим шимолда.\nМасжидун набавий фазилати:\nАбу Ҳурайра розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Шаҳарларни ейдиган (енгадиган) шаҳарда туришга амр қилиндим. Уни Ясриб дейдилар. У Мадинадир. У (ёмон) одамларни ҳудди босқон темирнинг кирини сургун қилганидек, сургун қилади”, дедилар”.\nАбу Ҳурайра розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Менинг ушбу масжидимдаги намоз ундан бошқалардаги мингта намоздан афзалдир. Фақат масжидул ҳаром бундан мустасно”, дедилар.\nҚубо масжиди Ислом тарихида тақво асосига қурилган илк масжид бўлиб, Аллоҳ азза ва жалла бу ҳақда Қуръони каримда бундай марҳамат қилади. “Биринчи кундан тақвога асосланган масжид эса, унда туришингизга лойиқроқдир. Унда покланишни хуш кўрадиган кишилар бор. Аллоҳ эса покланувчиларни севар» (Тавба сураси, 108-оятлар).\nУшбу оятлар бу масжиднинг улуғлиги, хайру-барокати ва бошқа масжидларга қараганда афзал эканини англатади. Ояти каримадаги “тақво асосига қурилган масжид” ҳақида турлича фикрлар бор. Кўпчилик бу Қубо масжиди ҳақида нозил бўлган, деб ҳисоблайди. Абу Ҳурайра розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: “Ушбу оят Қубо масжиди ҳақида нозил бўлган. Улар сув билан истинжо қилар эдилар, шунда ўшалар ҳақида нозил бўлган”, деганлар. Термизий ва Баззор ривояти.\nАллоҳ азза ва жалла бу ҳақда Қуръони каримда бундай марҳамат қилади: « Зиён, куфр, мўминлар орасига тафриқа солиш ва бундан олдин Аллоҳга ва Унинг Расулига уруш очган кимсани кутиш жойи бўлиши учун масжид қурганлар, албатта, биз яхшиликдан бошқа нарсани ирода қилганимиз йўқ, деб қасам ичарлар. Аллоҳ шоҳидлик берадики, улар, албатта, ёлғончилардир.» (Тавба сураси, 107–оят).\nБу Маданада мунофиқлар тарафидан қурилган масжид эди. Мусулмонларга зарар келтириш учун қурилган бўлгани учун бу масжид Қуръони каримда Масжидул Зирор (зиён) дея номланган. Пайғамбаримиз Муҳаммад соллаллоҳу алайҳи васаллам фитна ўчоғи мавжуд бўлмаслиги учун уни бузишга амр қилганлар.\nҚуддуси Шарифнинг эски шаҳар томонида жойлашган Масжидул Ақсо Маккаи Мукаррамадаги Масжидул Ҳаром, Мадинаи Мунавварадаги Масжиди Набавийдан сўнгги учинчи муқаддас макон ҳисобланади.\nБунинг бир неча сабаблари бор. Биз уларнинг энг эътиборлиларини айтиш билан чекланамиз:\nМуҳаммад саллоллоҳу алайҳи васалламнинг исро ва меърож кечаси. “Ўз бандасини кечаси Масжидул Ҳаромдан атрофини баракали қилганимиз Масжидул Ақсога мўъжизаларимизни кўрсатиш учун сайр қилдирган Зот пок бўлди. Албатта, У эшитгувчи ва кўргувчи Зотдир”\n(Исро сурасининг 1-ояти)\nХовос тумани “Хуснобод” жоме\nМинг ойдан афзал кеча\nCopyright © 2020 ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ. Барча ҳуқуқлар ҳимояланган.


Янги Ўзбекистон бағридаги янгиланаётган Янгиер\nСирдарё вилояти ҳокими Ғ.Мирзаев бошчилигида сектор раҳбарлари, вилоят ҳокимининг ўринбосарлари, туман ва шаҳар ҳокимлари ҳамда мутасадди ташкилотлар раҳбарлари Янгиер шаҳрида амалга оширилаётган қурилиш, бунёдкорлик, ободонлаштириш ишлари, аҳолига яратилаётган шароитлар билан танишди.\nМамлакатимизда амалга оширилаётган кенг қамровли ислоҳотлар натижасида жамият тубдан янгиланиб, одамлар қалби, онгу тафаккури, шуурида, кундалик турмуш даражасию, ҳаётида янги бир ҳаёт нафаси уфурмоқда. Айни жараёнларга уйғун равишда бунёдкорлик, юртни обод этиш ишлари ҳам янги бир паллага кирдики, кўз ўнгимизда энг чекка қишлоғу маҳаллалар, шаҳару туманларимиз таниб бўлмас даражада ўзгармоқда.\nБир вақтлар довруғи достон бўлган Янгиердан собиқ иттифоқ даврининг сўнги йилларига келиб, асар ҳам қолмади. Шаҳар эътибордан четда қолган кичик шаҳарча, бу ердаги одамларнинг турмуш шароити ҳам ҳаминқадар даражага айланди. Ҳатто, оддий маиший шароитлар ҳам бўлмаган шаҳарни шаҳар дейишга тилинг бормасди. Тор кўчалар, пастқам, кўримсиз уйлар, шаҳарни эмас, гўё каттароқ, нураб қолган қишлоқ ҳаётини акс эттирарди.\nБугунги, янгиланаётган Янгиер шаҳри эса шунчалик ўзгариб бормоқдаки, ўтган асрнинг 80-90 йилги қиёфасини кўз олдингизга келтирасиз, қанчалар улкан ўзгаришлар сари юз тутганига ўзингиз шоҳид бўласиз.\nЯнгиерга бундан 3-4 йил муқаддам келган киши, уни кун сайин обод, кўркам бўлаётганига, янгилаётганига гувоҳ бўлади. Шаҳарга келган ҳар қандай кишининг ҳайрати ва ҳавасини оширади, дилида шукроналик, миннатдорлик туйғуларини жўш урдиради.\nАна шу ўзгаришлар Янгиер шаҳрида ривожланишнинг янги даврини бошлаб берди. Шўролар тизими даврида Мирзачўлдаги катта қишлоқ кўринишида бўлган Янгиер бугун вилоят гавҳари бўлган ҳудудлардан бирига, замонавий мегапол шаҳарга айланаётгани бор ҳақиқат.\nПрезидентимиз ўтган йили Сирдарё вилоятига амалга оширган ташрифи чоғида Янгиер шаҳрини замонавий шаҳарсозлик талаблари асосида қайта қуриш, аҳоли учун қулай турмуш шароитини яхшилашга доир амалий таклиф, тавсия ва мутасаддилар олдига аниқ топшириқ ва вазифаларни қўйган эди.\nДавлатимиз раҳбарининг ана шу топшириқлари ижроси доирасида бугун бутун шаҳар йирик қурилиш майдонига айланди. Янгиерда қад ростлаётган кўп қаватли уй-жойлар, маданий-маиший иншоотлар, шунингдек, коммуникация тармоқларининг янгидан бунёд этилиши баробарида шаҳар ҳар томонлама юксалиб, янгича чирой, янгича қиёфа касб этиб, кўркамлашиб, ўзгача гўзалликни ўзида мужассам этаётир.\nХалқаро ва маҳаллий, эко, тиббий ва бошқа туризм истиқболларини таъминлаш учун кўчаларни ободонлаштириш, шаҳарга жозибадор кўриниш касб этувчи ташқи реклама воситалари ҳамда ранг-баранг тунги ёритгичлар ўрнатилиши баробарида Янгиер шаҳрига кириб келувчи халқаро ва маҳаллий аҳамиятдаги автомобиль йўллари тубдан таъмирланмоқда.\nШаҳарни саноатлашган марказлардан бирига айлантириш кўзда тутилган ҳолда сервис ва аҳолига маиший хизмат кўрсатиш бўйича лойиҳа қиймати 150 миллион сўмлик 10 та авто-шоҳбекат қурилиши режалаштирилган. Бу 300 та янги иш ўрни яратилишига имкон беради. Ушбу бекатларнинг 2 таси қурилиб фойдаланишга топширилди. Шу муносабат билан вилоят ҳамда туман, шаҳар сектор раҳбарларидан иборат масъуллар Янгиер шаҳрига ташриф буюриб, бу ердаги барча қулайликларга эга бўлган авто-шоҳбекатларнинг афзалликлари билан танишди.\nКейинги 2-3 йилда ҳукуматимиз томонидан барча соҳаларда мамлакатимиз тараққиёти, бугунги порлоқ кунимиз билан боғлиқ ислоҳотларни амалга ошириш билан бирга юртимиздаги муқаддас, табаррук жойлар – зиёратгоҳларни, қадамжоларни, тарихий мерос объектларини ҳукуматимизнинг юксак талаблари даражасида тиклаш, қайта таъмирлаш, ободонлаштириш ишларига жуда катта эътибор қаратилмоқда.\nШу ўринда, Янгиерда ҳам кейинги икки-уч йил ичида ибратли ишлар амалга оширилаётганлигини алоҳида таъкидлаш лозим.\n– Президентимизнинг топшириғига асосан шаҳримизда улкан бунёдкорлик ишлари кенг қамровда олиб борилмоқда, – дейди Янгиер шаҳар ҳокими Илёр Хужаев. – Бугун вилоятимиз ҳокими Ғ. Мирзаев ташаббуси билан шаҳримиз марказида жойлашган “Хотира майдони”да кенг кўламли қурилиш-таъмирлаш ишлари бошлаб юборилди. Хотира майдонида иккинчи жаҳон урушида ҳалок бўлган юзлаб ҳамшаҳарларимиз хотирасига зарҳал ҳарфлар билан битилган “Хотира китоби”, “Мотамсаро она” ҳайкали тубдан янгиланадиган бўлди. Майдон ҳудудига манзарали арча ва бошқа дарахтлар, ранг-баранг гул кўчатлари экилиб, майсазорлар барпо этилади.\nЯнгиерга келаётган зиёратчилар, меҳмонлар ва қолаверса шаҳарликлар учун қулайлик яратиш мақсадида ўриндиқлар ўрнатилиб, ҳам кўчатларни суғориш, ҳам салқинлик таратиш мақсадида сув пуркагичлар тортилади. Қисқа фурсатларда бу табаррук жой нафақат янгиерликларнинг, балки кўп сонли меҳмонларимизнинг ҳам севимли, зиёратгоҳига, бир пас бўлсада ҳордиқ чиқарадиган масканларидан бирига айланади.\nВилоят ҳокими ушбу объектдаги қурилиш-таъмирлаш ишлари, унинг лойиҳа-чизмаси ва сметаси билан танишди ва унга ўз фикр ва тавсияларини билдирди.\nБугун кўҳна Мирзачўл ҳудудида, Янгиланаётган Ўзбекистон бағрида бўй чўзиб, кундан-кун чирой очиб бораётган, аниқроғи янгиланиб бораётган Янгиер янгича қиёфа касб этаётир.


Россия учувчисини ўлдирган турк жангариси қамалди - BBC News O'zbek\nРоссия учувчисини ўлдирган турк жангариси қамалди\nImage caption Россия пилотининг ўлдирилиши икки давлат ўртасида таранглик келтириб чиқарганди\nРоссия ҳарбий учоғи пилотини ўлдирганини тан олган Туркиялик жангари 5 йил қамоқ жазосига ҳукм қилинди. Измир шаҳри маҳкамаси Туркия фуқароси Алпарслан Челикни ноқонуний равишда қуролга эгалик қилиш айби билан 5 йилга ҳукм қилган. Олдинроқ у россиялимк учувчи Олег Пешков ўлимига масъулиятни ўз зиммасига олган эди.\n"Суд Челикнинг Россия пилоти Пешковнинг ўлимига алоқадор ишни кўриб чиқмади. У бўйича тергов давом этмоқда", - деган Челикнинг адвокати Мурат Устундағ РИА Новости агентлигига.\nЧелик ва яна 18 нафар судланувчи ноқонуний равишда қурол сақлашликда ва олиб юришликда айбланган.\nУларни ўтган йилнинг 31 мартида ресторанларнинг бирида қўлга олишганди. Улардан автомат ва патронли иккита тўппонча олинган.\nРоссия матбуоти Челикни Туркиянинг "Кўк бўрилар" миллий радикал ташкилоти етакчиларидан бири деб таништирган. У уриб туширилган СУ-24 учоғи пилоти Олег Пешковни парашют билан тушаётган маҳал отганини айтган эди.\nImage caption 2015 декабрда уриб туширилган учоқнинг "қора қутиси" Путинга кўрсатилмоқда\nСуриядаги ҳарбий амалиётларда қатнашаётган Россия Ҳаво-космик кучлари учоғи Туркия-Сурия чегарасида 2015 йил 24 ноябрда турк қирувчиси томонидан уриб туширилганди. Командир Олег Пешков ҳалок бўлганди, штурман қутқарилган.\nҲибсга олинган сўнг Челик Россия пилотини ўлдирмаганини ва шерикларига катапульта давомида Пешковга қарат ўқ узмаслик кераклигини буюрганини маълум қилган.


Гвардиола Бравони Нойер ва тер Штегенга тенглаштирди\n10 апрель, 2017, 17:48\n“Манчестер Сити” клуби бош мураббийи Хосеп Гвардиола сўнгги пайтларда кўп танқидларга учраётган Клаудио Бравонинг “Халл Сити”га қарши ўйинидан кўнгли тўлганини айтиб ўтди.\n“Мен бу ўйинга Бравони туширмаслигимга ҳеч қандай асос йўқ эди. Кабалеро ҳам яхши формада. Аммо, ҳар доим ўйиндан аввал кимни майдонга туширишни мен ҳал қиламан. Бу сафар Бравони туширишга қарор қилдим.\nКлаудио бизнинг ўйин услубимизга тўлиқ мос келади ва у бу борада ҳудди Нойер ҳамда тер Штеген каби дунёнинг энг кучли дарвозабонларидан бири саналади. Унинг оёқлари билан яхши ҳаракат қила олиши бизнинг ўйинимизга ёрдам беради”, - дейди Гвардиола клуб матбуот хизматига берган интервьюсида.\nБраво гол ўтказиб юборишни “канда қилмаяпти”\nАПЛ. “Манчестер Сити” ишончли тарзда “Халл”ни таслим қилди\nЭслатиб ўтамиз, Браво “шаҳарликлар” таркибида январь ойидан буён илк марта “Халл Сити”га қарши ўйинда иштирок этди.


Спитамен ноҳиясида фуқаролар қабули\nДата публикации\tПросмотров: 320\nШу куни Суғд вилояти Раиси Ражаббой Аҳмадзода томонидан Спитамен ноҳияси давлат ҳокимияти ижроия органи биносининг мажлислар залида фуқаролар қабули ӯтказилди.\nФуқаролар қабулида Спитамен ноҳиясидан 33 киши турли масалалар, жумладан, ердан фойдаланиш сертификатини олиш, йӯл таъмири, мактаб, боғча ва спорт майдончалари қурилиши, суғориш суви билан таъмин этиш ҳамда моддий ёрдам сӯраб вилоят Раҳбарига мурожаат қилишди. Вилоят Раиси аҳолининг ҳар бир мурожаатини диққат билан тинглаб, фуқароларни қийнаётган муаммолар ва турли қийинчиликларни ӯз вақтида ҳал этиш тӯғрисида вилоят давлат ҳокимияти ижроия органи ва Спитамен ноҳиясининг тегишли органларига аниқ топшириқлар берди.\nШаҳар ва ноҳиялардаги фуқаролар қабули Тинчлик ва миллий бирлик асосчиси-Миллат пешвоси, Тожикистон Жумҳурияти Президенти муҳтарам Эмомали Раҳмоннинг фуқаролар мурожаатига эътибор ва уларнинг муаммоларини ҳал этиш тӯғрисидаги кӯрсатма ва топшириқларини бажариш мақсадида амалга оширилмоқда.\nШу куни вилоят Раиси Ражаббой Аҳмадзода Спитамен ноҳияси давлат ҳокимияти ижроия органининг кичик мажлислар залида бир гуруҳ меҳнат фахрийлари билан суҳбатлашди ва уларга эсдалик совғалар топширди. Суҳбат чоғида Ражаббой Аҳмадзода Тожикистон Жумҳурияти ҳукумати фахрийларни ҳамиша қӯллаб-қувватлаш мақсадида аниқ чора-тадбирларни амалга ошираётганлигини ҳамда меҳнат фахрийларининг кӯп йиллик ва ҳалол хизматлари қадрланиб келинаётганлигини алоҳида таъкидлади.


Қонунчилик палатаси Спикери В.Бозкир билан учрашди\n2021 йил 6 июль куни Олий Мажлис Қонунчилик палатаси Спикери Н.Исмоилов БМТ Бош Ассамблеясининг 75-сессияси раиси В.Бозкирни қабул қилди.\n2021 йил 18 май куни Олий Мажлис Қонунчилик палатаси Спикери Нуриддинжон Исмоилов Индонезия Парламенти Вакиллар палатаси Спикери ўринбосари Раҳмат Гобель бошчилигидаги делегацияни қабул қилди.\nҚонунчилик палатасида Ўзбекистон Республикаси Олий Мажлисининг Канада парламенти Жамоат палатаси билан ҳамкорлик бўйича парламентлараро гуруҳининг йиғилиши видеоконференцалоқа шаклида бўлиб ўтди.\nЎзбекистон — Швеция: парламентлараро ҳамкорлик алоқалари янада мустаҳкамланади\nТараққиётнинг янги даврида халқаро алоқаларни мустаҳкамлаш, конструктив ташқи сиёсат олиб боришда парламент дипломатияси ҳам муҳим ўрин тутмоқда. Бунда хориж давлатлари парламентлари билан дўстлик гуруҳлари имкониятларидан кенг фойдаланишга алоҳида эътибор қаратилмоқда.\nЎзаро ҳамкорлик алоқалари мустаҳкамланмоқда\nМулоқот чоғида Қонунчилик палатаси Спикерининг биринчи ўринбосари А. Саидов парламент фаолияти ҳақида тўхталиб, қонунларни қабул қилиш ва назорат қилишда инсон ҳуқуқ ва манфаатлари доимо устуворлик қилишини алоҳида таъкидлаб ўтди. Айниқса, сайловлар тўғрисидаги, ноҳукумат ташкилотлар, гендер тенглик тўғрисидаги қонунларни қабул қилишда инсонийлик мезонларига таянилишига урғу берилди.\n“Европа Иттифоқи — Ўзбекистон” дўстлик гуруҳи тузилди\nИнсон ҳуқуқлари соҳасида устувор йўналишлар ва ҳамкорлик истиқболлари\nЖорий йилнинг 28 апрель куни “Ўзбекистон БМТнинг Инсон ҳуқуқлари бўйича кенгашида:устувор йўналишлар ва ҳамкорликнинг истиқболли соҳалари” мавзусида видеоконференция бўлиб ўтди.\nПарламентлараро ҳамкорлик янада мустаҳкамланади\nПандемия қийинчиликларига қарамай, 2020 йилда Ўзбекистон-Малайзия савдо айланмаси ҳажми 75,7 млн. долларга тенг бўлди. Бугунги кунда Ўзбекистонда Малайзия сармоядорлари иштирокида 31 та корхона фаолият кўрсатиб келаётганлиги икки давлат ўртасидаги ҳамкорликнинг самараси сифатида баҳоланди.\nБугунги глобаллашув жараёнида давлатлар ўртасидаги ўзаро ҳамкорлик ва яқин муносабатлар жуда муҳим ўринни эгаллайди. Халқаро алоқаларни мустаҳкамлаш, конструктив ташқи сиёсатни олиб боришда парламент дипломатиясининг ўзига хос ўрни мавжуд.\nЎзбекистон — Корея: Парламентлараро ҳамкорлик давом этади\n2021 йил 6 апрель куни Ўзбекистонга расмий ташрифи доирасида Корея Республикаси Миллий Ассамблеяси Спикери Пак Бён Сок бошчилигидаги парламент делегациясининг Ўзбекистон Республикаси Олий Мажлиси Қонунчилик палатаси Спикери Нурдинжон Исмоилов билан учрашуви бўлиб ўтди.


Ўзбекистон Давлат солиқ қўмитаси сайтида солиқчилар ваколатлари қирқилгани ҳақида ҳозирча ҳеч қандай хабар йўқ.\nЎзбекистон президенти томонидан 4 сентябрь куни имзоланган қонунга мувофиқ, бундан буён солиқчилар солиқ тўловчи солиққа оид ва молиявий ҳисобот топширмаганидан ўн беш кун ўтиб ёки солиқ тўловчи ҳужжатларда кўрсатилган манзилда бўлмаган тақдирда унинг ҳисоб рақамини музлатиб қўёлмайди.\nЭндиликда банк ҳисоб рақами бўйича операциялар фақат суд қарори билан тўхтатиб қўйилиши мумкин. Шунингдек, бундан буён солиқ тўловчи солиқ текширувини ўтказишга тўсқинлик қилган тақдирда ёки давлат солиқ хизмати ходимларини ўзига тегишли ҳудуд, бинони текширишига йўл бермаганида ҳам бу борадаги қарорни суд беради.\nЭслатиб ўтамиз, 2009 йилдаги қонунга мувофиқ, солиқ идораси қарорига кўра солиқ тўловчининг банк ҳисоб рақами бўйича операциялар тўхтатиб қўйилиши мумкин эди. Бу қонун қабул қилингунича солиқ ва молиявий ҳисобот топширилмагани учун ҳисоб рақами фақат суд қарори билан музлатилиши мумкин бўлган.\nҲисоб рақами бўйича операцияларни тўхтатиб қўйиш ваколати судга қайтариб берилгани туфайли Хўжалик процессуал кодексига ҳам ўзгартишлар киритилган.\nЎзбекистон Молия вазирлигининг собиқ мулозими Сапарбой Жубаев ўзбек расмийларининг солиққа оид қонунчиликка бу каби ўзгартишлар киритишига халқаро молия институтларининг босими сабаб бўлган, деган фикрда.\n- Солиқ хизматининг Ўзбекистонда обрў-эътибори катта. 2009 йилга келганда қоғозларни судга бериб, суддан қарор чиқартириб, уни яна қайтариб юрмаслик учун улар ўзига бир шунақа ҳуқуқ олган эди.\nШу вақтнинг ўзида жаҳондаги иқтисодчилар, Халқаро банк, Халқаро валюта фонди: “Бу қилганларинг нотўғрироқ бўлаяпти, авторитарний режимга қайтиб қоляпсизлар” дегандек қилган эди. Бироқ Ўзбекистонда: “Бу тартибга олиб келади, судга бориб, узоқ вақт суд мажлиси кутилмайди”, деб айтилган эди. Лекин Халқаро валюта фондининг Ўзбекистонга ҳар йили келадиган миссияси вакиллари айтган: “Бу нарсани сизлар халқаро тажрибага асосан ўзгартиришинглар керак” деб. Чунки айтаяпман-ку – солиқ одами бу шахс. Унга биттаси (яъни солиқ тўловчи демоқчи – таҳр.) ёқиши мумкин, биттаси ёқмаслиги мумкин. У ҳар куни бориб, ўзига ёқмаган одамнинг корхонаси ҳисоб рақамини ёпиб қўявериши нотўғри бўлади, - дейди иқтисодчи Сапарбой Жубаев.\nЎзбекистонлик таҳлилчи Комрон Алиев ҳам Сапарбой Жубаевнинг фикрига қисман қўшилади. Бироқ, унинг фикрича, Ўзбекистондаги воқеликдан келиб чиқилса, солиққа оид қонунчиликка киритилган бундай ўзгартишлар солиқ тўловчининг оғирини енгил қилиши даргумон.\n- Тўғри, бу халқаро ҳуқуқ нуқтаи назаридан, тадбиркорлар билан солиқ ташкилотлари ўртасидаги муносабатлар нуқтаи назаридан албатта ижобий нарса. Судларга ўрганган, судларни ўзининг ҳимоячиси сифатида биладиган одамларга, масалан, солиқ инспекцияси зўравонлик қилаётган бўлса, улар бориб, судга мурожаат қилиши ва ўзини ҳимоя қилиш чораларини кўриши мумкин. Аммо-лекин бизнинг Ўзбекистонда ҳамма суддан ниҳоятда қўрқади – бу биринчидан. Иккинчидан, солиқ инспекциялари ҳамма материалларни ўзининг қонун-қоидалари бўйича тайёрлайди.\nМасалан, бир ой давомида ёки икки ой давомида, фараз қилайлик, сиз ҳисобот топширолмадингиз – касал бўлиб қолдингиз, қанақадир проблемалар чиқиб қолди... Аввалги вақтда муаммоларни - ўзаро ошна-оғайнигарчилик деймизми – дўстона ҳал қилиб кетишаверарди. Ҳар ҳолда, тадбиркор билан солиқ инспекциялари бир-бирининг шаротини тушунади, билади. Энди эса булар рўйхатга тушганларнинг ҳаммасига списка тузади “мана бу вақтда отчёт топширмади” деб, суд эса пақиллатиб штраф қилиб юбораверади, - дейди таҳлилчи Комрон Алиев.\nСуҳбатдошимизга кўра, ўзбекистонлик солиқ тўловчи ва иш ўринлари яратувчи тадбиркор эндиликда ўз муаммоларини ҳал қилиш учун фақат солиқ ходими билангина эмас, балки суддагилар билан ҳам келишиши лозим бўлади.\nКомрон Алиев мулоҳазасича, солиққа оид қонунлар самарали ишлаши учун қонунчилик ташаббуси билан чиқаётган масъуллар бу борада фақат давлатнинг тегишли ташкилотлари фикрини ўрганиш билан чекланиб қолмай, тадбиркорларни тамсил этувчи уюшмалар фикрларини ҳам диққат билан ўрганиши ва қонунларни барча томонлар манфаатини ҳисобга олган ҳолда чиқариши лозим.\n“Шундагина иқтисодиётда ҳам, жамият ҳаётида ҳам олға силжиш бўлади”, дейди таҳлилчи Комрон Алиев.


Қирғиз диспетчерлари АҚШ ҳарбийларига текинга хизмат кўрсатмоқчи эмас\n09 май 2021, Тошкент вақти: 07:36\nҚирғизистон Аэронавигация хизмати АҚШнинг Бишкекдаги ҳарбий ҳаво базасига хизмат кўрсатишдан воз кечмоқда. Бу ҳақда аэронавигация касаба уюшмаси АҚШнинг Қирғизистондаги элчихонасига баёнот жўнатди.\nҚирғизистон Аэронавигация хизмати директори ўринбосари Улуғбек Раҳмоновнинг билдиришича, 2001 йилдан бери бу ташкилот АҚШ ҳарбий ҳаво базасига 22 миллион долларлик хизмат кўрсатган. Бироқ Қирғизистон ҳукумати ва АҚШ ўртасида имзоланган шартномада бу ташкилот АҚШ ҳарбийларига бепул хизмат кўрсатиши қайд этилган. Шу туфайли ҳам корхона хизмат ҳақини ололмаган.\n“Диспетчерлар бир ойлик муддат белгилади. Қирғизистон қонунларида диспетчерлар текинга хизмат кўрсатади, деб ёзиб қўйилмаган. Уларнинг хизмат ҳақи тўланиши шарт”, - деди Улуғбек Раҳмонов.\nУнинг айтишича, ўз хизмати учун ҳақ тўлаш талаби билан диспетчерлар ўтган йил декабрда Америка ҳарбий қўмондонлигига мурожаат қилган. Бироқ бу мурожаатга жавоб олинмагач, яқинда улар бир ойдан сўнг АҚШ ҳарбийларига хизмат кўрсатишни тўхтатиш тўғрисида қарор қабул қилган.\n“АҚШ ҳарбийларининг раҳбарлари тез-тез алмашиб туради. Улар ҳар сафар, албатта, сизларга қўшимча ҳақ тўлаймиз, деб ваъда беради. Лекин ваъдани бажармай туриб, уларнинг ўрнини янги раҳбар эгаллайди. Охири пичоқ суякка бориб тақалди”, - деди Улуғбек Раҳмонов.\nАҚШ элчихонаси матбуот хизмати аэронавигация ходимлари баёноти ҳали ўрганилмаганини билдирди. Парламент депутати Юрий Данилов эса диспетчерлар қўйган талабни рўёбга чиқариш учун АҚШ билан тузилган шартнома қайта кўриб чиқилиши шартлигини айтди.\n“Бу шартнома жуда ажабтовур тузилган. Масалан, АҚШ ҳарбийлари ҳукумат радиотўлқинларидан фойдаланса, бюджетга бир сўм ҳам бермайди. Агар “Бител”, “Кател” каби хусусий ширкатлар тўлқинларидан фойдаланса, ҳақ тўлайди”, - деди Юрий Данилов.\nМаҳаллий кузатувчилар фикрича, аэронавигация ташкилотининг бундай талаби Қирғизистондан АҚШ ҳарбий базасини чиқариш сиёсий ҳаракатига қўл келиши мумкин. Бу ҳаракат АҚШ ҳарбийлари томонидан Бишкекда содир этилган бир қанча жиноятлар, жумладан, Қирғизистон фуқаросининг отиб ўлдирилиши воқеаси мамлакат судида кўриб чиқилиб, АҚШ ҳарбийлари жазога тортилишини талаб қилмоқда. Аммо АҚШ тарафи бу жиноятларни содир этган ҳарбийларни яширин тарзда Қирғизистон ҳудудидан Америкага чиқариб юборган. Авиадиспетчерлар ҳам ўз талаблари билан мана шу ҳаракат фаолларига айланиши мумкин.\nАйни пайтда Бишкек ва Вашингтон расмийлари АҚШ ҳарбий базаси билан боғлиқ муаммолар давлатлараро комиссия томонидан ўрганилаётганини маълум қилмоқда. 5 июнь куни Бишкекка келган АҚШ мудофаа вазири Роберт Гейтс бу ҳақда гапириб: “Базанинг жойлашуви бошқа давлатлар билан имзоланган шартномаларга зид эмас. Бу база билан боғлиқ барча масалаларни АҚШ-Қирғизистон қўшма комиссияси ҳал этишга ҳаракат қилаётир”, - деган эди.


14:28 / 01.05.2018 1928 pdf Ўқиш режими + -\n«Мен сизлар кўрмаган нарсани кўраман. Осмон ғижирлади. Ва у ғижирлашликка ҳақлидир. Осмонда тўрт бармоқ сиғадиган бирор жой йўқ. Фақат фаришта Аллоҳга сажда қилган ҳолда пешонасини у жойга қўюр. Аллоҳга қасамки, агар сизлар мен билган нарсани ҳис қилганларингизда, оз кулиб, кўп йиғлаб, ҳаттоки тўшакларингизда хотинларингиз билан лаззатланмасдан, Аллоҳдан паноҳ сўраб адирларга чиқиб кетган бўлар эдинглар», дедилар.\n09:25 / 07.05.2018 1147\n09:30 / 02.05.2018 1795\n516 10:30 / 02 апрель\n1566 06:10 / 28.08.2018\n1226 18:26 / 15.01.2018\n1167 21:13 / 29.01.2018


10:42 25.07.2020 (Янгиланган 10:55 25.07.2020)\nПушков ўзининг телеграм-каналида бу сингари "америка модасига кўр-кўрона тақлид қилишлар" "иккиламчи ва мустақил бўлмаган" одамларга хослигини айтган\nТОШКЕНТ, 25 июл — Sputnik. Федерация кенгашининг Ахборот сиёсати ва оммавий ахборот воситалари билан алоқалар комиссияси раҳбари Алексей Пушков меҳнат муҳожири олдида тиз чўккан москвалик эркакнинг устидан кулди, деб хабар бермоқда РИА Новости.\nСал олдин Москвада яшовчи Александр Андрианов ўзининг "ВКонтакте" ижтимоий тармоғидаги саҳифасида россияликлар мигрантлар ҳақида ўйламасликлари, кўчалар озодалиги, уйга етказиб берилаётган овқатлар ва қурилаётган уйлар учун улардан миннатдор бўлмаётганликлари ҳақида ачиниб ёзган эди.\nУ шунингдек, Migrants Lives Matter ҳаракати вужудга келганини маълум қилиб, ушбу ёзув акс этган футболкада ўзининг спецовка кийган эркак олдида тиз чўкиб, мигрант пойабзалини артгани акс этган видеони оммага эълон қилди.\nПушков ўзининг телеграм-каналида ОАВларда ёритилган ушбу ҳодиса ҳақидаги хабарлар скриншотини жойлаштирди ва бу сингари "америка модасига кўр-кўрона тақлид қилишлар" "иккиламчи ва мустақил бўлмаган" одамларга хослигини айтди.\n"Ишонаманки, ушбу ҳатти ҳаракат ва ифодалаб бўлмас даҳшат - ғалати истисно сифатида қолади. Ахир бу ерда ўзлаштирилган поза ва ички бўшлиқдан бошқа ҳеч нарса йўқ", дея хулоса қилган россиялик сенатор.\nСал олдин Минеаполисда полициячилар қора танли Жорж Флойдни ўлдириб қўйишганларидан кейин АҚШ шаҳарларини норозилик ва тартибсизликлар тўлқинлари қамраб олган эди. Интернетларда пайдо бўлган видеода полициячилар Флойднинг қўлига кишан тақиб, уни ерга йиқитишгани ва учовлашиб унинг устига чиқиб олишгани, полициячилардан бири Флойднинг бўйнига тиззасини қўйгани акс этган эди. Флойд видеода бир неча маротаба нафас ололмаётгани ҳақида такрорлайди, сўнгра жимиб қолади. У реанимацияда вафот этган.\nТартибсизликлардан сўнг тўрт полициячи ишдан бўшатилди, улардан бири қотилликда айбланди.\nШунингдек, тармоқларда полициячилар американинг тартибсизликлар қамраб олган шаҳарларида норозилик намойишчилари олдида тиз чўкишгани акс этган видео пайдо бўлди. Оттавада ирқчилик ва полициячилар шафқатсизлигига қарши намойишларда иштирок этган Канада бош вазири Жастин Трюдо ҳам ҳалок бўлган Флойд хотирасига тиз чўккан эди.


Саҳродаги 12-ўйинчимиз - Спорт UZ - Скачать музыку бесплатно новинки музыки 2016-2017\nҚатарда 23 ёшгача бўлган футболчилар ўртасида Осиё чемпионати мусобақаси бўлиб ўтишидан хабарингиз бор, албатта. Ушбу мусобақани ойнаи жаҳон қаршисида ўтирган миллионлаб ўзбек мухлислари интизорлик билан кутишаётгани ҳеч кимга сир эмас.Лекин, стадионни ўзида туриб мухлислик қилган бошқача, барибир. Жаҳонда ҳар бир терма жамоани стадионда кўллаб-қувватлаб турадиган ўз мухлислари бор. Ўз майдонида бўладими, сафарда бўладими стадионда севимли терма жамоасини қўллаб-қувватловчи фан-клуб аъзоларининг ўрни катта.Абдураҳмон Фозилов бошчилигидаги Ўзбекистон футбол мухлислари аъзолари ҳам ушбу мусобақага боришига ишонамиз. Сабаби, Австралияда ўтган Осиё кубоги ва Янги Зеландияда ўтган ёшлар (U20) ўртасидаги жаҳон чемпионатида терма жамоаларимизни қўллаб-қувватлаб турганлигининг гувоҳи бўлганмиз. Қатарда ҳам олимпиячиларимизни ёлғизлатиб қуйишмайди. Оз сонли бўлсаям стадионда 12-ўйинчи вазифасини бажариб футболчиларимизга далда бўлишади. Кутилаётган ғалабаларни биргаликда нишонлаб, ҳар бир ўйинда йигитларнинг руҳини кўтаришга ҳаракат қилишади деган умиддамиз. Бунга жавобан футболчиларимиз ҳам чиройли ва мазмунли ўйин кўрсатиб, мухлисларни кўнглини топишга интилишади.Хуллас, уйдами, стадиондами биз мухлислар бир тану бир жон бўлиб, олимпия терма жамоамизни қўллаб-қувватлаб туриш бош мақсадимиз. Насиб қилса, олимпиячиларимиз юртимизга ёруғ юз билан қайтишади.Куч – бирликда! Олға, Ўзбекистоним!Абдумажид Қодиров


ОАВ: Хитой БМТнинг денгиз ҳуқуқи бўйича Конвенциясидан чиқиши мумкин\n10:43 / 21.06.2016\nҲаагадаги халқаро арбитражнинг учинчи суди палатаси Жанубий Хитой денгизи бўйича Пекиннинг бу минтақадаги ҳаракатлари халқаро ҳуқуққа зид эканлиги ҳақида қарор чиқарса, Хитой БМТ денгиз ҳуқуқи бўйича Конвенциясидан чиқиши мумкин. Бу ҳақда Киодо агентлиги хабар беради.\n"Хитой Жануби-шарқий Осиё давлатлари ассоциациясининг (АСЕАН) баъзи мамлакатларига денгиздаги баҳсларнинг ечимини назорат остига олган БМТ Конвенциясидан чиқиши мумкинлиги тўғрисида маълум қилган", - дея таъкидлайди агентлик.\nИюнь ойининг ўртасида Куньминда (Юньнань хитой провинциясидаги маъмурий марказ) ТИВ раҳбарлари иштирокида АСЕАН - ХХР махсус учрашуви бўлиб ўтди. Унда АСЕАН мамлакатлари ташқи ишлар вазирлари Жанубий Хитой денгизидаги вазиятнинг ривожидан жиддий ташвишда эканликларини билдиришди ва Хитойни минтақада барқарорликни таъминлаш учун ҳамкорликка чақиришди.\nБундан ташқари, улар Пекиндан қурол орттиришга йўл қўймасликни, шунингдек бу ҳудудда ороллар яратиш бўйича фаолиятига чек қўйишни талаб қилишди.


Рекорд ўрнатилди. Палов Гиннесс рекордлар китобига киритилди. - Parstoday\nРекорд ўрнатилди. Палов Гиннесс рекордлар китобига киритилди.\nсентябр 09, 2017 17:06 Asia/Tashkent\nФестивал доирасида тайёрланган мегапалов Гиннеснинг рекордлар китобига кирди\nТошкент шаҳри марказида 8 сентябрь куни «Ўзбегим» миллий қадриятлар фестивали бўлиб ўтди. Фестивал доирасида тайёрланган мегапалов Гиннеснинг рекордлар китобига кирди. Таомнинг соф оғирлиги 7360 килограммни ташкил этди. Уни тайёрлаш учун 50 нафар ошпаз 6 соат давомида иш олиб борган.\nПаловни тайёрлаш учун рекорд даражадаги масаллиқлар: 1,5 тонна мол гўшти, 400 кг қўй гўшти, 220 кг қуйруқ ёғи, 1900 кг гуруч, 2700 кг сабзи, 220 кг пиёз, 440 литр ўсимлик ёғи, 57 кг туз, 100 кг нўхат, 190 кг майиз, 5 кг зира, 2 кг майдаланмаган мурч, 1 куркума ва 350 литр сув солинган.\nТаом ва қозоннинг умумий вазни қарийб 14 тонна 450 килограммни ташкил этган. Guinness World Records вице-президенти Ричард Стэннинг ташкилотчиларга дунёдаги энг катта ош Milliy TV томонидан Ўзбекистонда тайёрлангани тўғрисидаги сертификатни топширди. Аслида, Рекорд ўрнатилиши учун таом ҳажми 4 тонна бўлиши етарли эди.


Буклама экран нимаси!? LG чўзилувчи дисплейли смартфон тайёрлаяпти! - Terabayt.Uz\nКўплаб смартфонсозлар қайишқоқ дисплейга эга буклама смартфонлар устида ишлаётганида, LG янада узоқроқни кўзламоқда. Унинг янги патентида чўзилувчан корпусга эга смартфон тасвирланган!\nЧўзилувчан смартфоннинг корпуси бир неча қисмлардан иборат бўлади. Корпус қисмлари керакли ўлчамга каттайтирилганида, экран ҳам шунга мосланиб чўзилади. Бунда дисплейни ҳам энига, ҳам бўйига чўзиш мумкин бўлади.\nБунақа ғайриоддий конструкция кўплаб дастурий ўзига хосликларни ҳам талаб этади – у фойдаланувчига қулай бўлиши керак. Интерфейс турли форм-факторларга йўл-йўлакай мослашиб кетиши талаб этилади. Экран чўзилганида, унга кўпроқ маълумот чиқарилади.\nКўпинча патентларда кўрсатилган қурилмаларнинг амалиётга қачон жорий этилиши ноаниқ бўлади, улар ҳатто патент ҳолича қолиб кетиши ҳам мумкин. LG’нинг ушбу ишланмаси борасида ҳам шунақа – бундай смартфонни қачон (ёки умуман) кўришимиз ноаниқ. Компаниянинг буклама смартфони эса шу йилнинг охирида ёки 2020 йилда тақдим этилиши кутилмоқда.\nЎҚИНГ: LG компанияси Жиззахда 40 миллион долларлик қандай лойиҳа амалга оширмоқчи?\n#LG #андроид смартфон #янги технологиялар #чўзилувчан дисплей


“Тўлиқ шериклик” ширкати\nБиз аввалги мақолаларимизда сизларни Исломдаги мавжуд ширкатларнинг воқеси, моҳияти ва уларга тааллуқли шаръий ҳукмлар билан таништириб ўтдик. Навбатдаги мақолаларимизда Капиталистик ширкатлар билан таништиришни бошлаймиз.\nКапиталистик тузумда ширкат бир битим бўлиб, бу битим бўйича икки ёки кўпроқ шахс мол ёки ишдан ҳисса қўшиш орқали бирон молиявий лойиҳада иштирок этиш мажбуриятини оладилар. Бу битим ана шу лойиҳа келтирадиган фойда ёки зиённи ўзаро бўлишиш учун тузилади. Ширкат икки хил бўлиши мумкин: Шахсларнинг ўзи иштирок этишига асосланган ширкатлар ва фақат молдан ҳисса қўшиладиган ширкатлар.\nШахсларнинг ўзи иштирок этишига асосланган ширкатлар шахслардан таркиб топади. Ширкатда ҳам, улушларни белгилашда ҳам шахснинг таъсири бўлади. Бунга “тўлиқ шериклик” ширкати ва прокси (ишончнома, яъни айрим шериклари ишда фаол қатнашмайдиган механизм)га асосланган майда ширкатларни мисол қилиш мумкин. Фақат молдан ҳисса қўшиладиган ширкат эса, бунинг аксидир. Чунки унда шахснинг эътибори ҳам, таъсири ҳам, вужуди ҳам бўлмайди. Шахс мутлақо олиб ташланиб, ширкатнинг тузилишида ҳам, иш юритишида ҳам ёлғиз молнинг ўзи қолади. Бунга ҳиссадорлик ширкатлари, акционерлик ишончнома ширкатларини мисол қилиш мумкин.\n“Тўлиқ шериклик” ширкати икки ёки ундан ортиқ шахснинг махсус ном билан биргаликда савдогарлик қилишга келишиб тузган битимидир. Ширкатнинг қарзларини тўлаш мажбурияти ҳеч бир чекловсиз ўзаро кафиллик орқали барча аъзоларининг моллари гарданига тушади. Шунинг учун биронта шерик ўзининг ширкатдаги ҳуқуқини бошқа бировга қолган шерикларнинг рухсатисиз ўтказолмайди. Шериклардан бирининг ўлими, ишга яроқсиз бўлиб қолиши ёки банкрот (хонавайрон) бўлиши билан ширкат тарқаб кетади. Тарқамаслиги учун бу ишнинг олдини олувчи битим тузилган бўлиши керак. Ширкат аъзолари бошқалар билан тузилган шартномаларни бажаришда ўзаро бир-бирларига кафилдирлар. Бу борада уларнинг масъулияти чекланмайди. Чунки ҳар бир шерик ширкатнинг барча қарзларини ширкат молларидангина эмас, ўзининг молларидан ҳам тўлашга бурчли. Демак, ширкат қарзларини тўлашга етишмай қолган маблағни ўз моллари билан тўлдириб туриш шарт бўлади. Бу ширкат лойиҳани кенгайтиришга рухсат бермайди. У бир-бирини яхши танийдиган, бир-бирига ишонадиган оз сонли шахслардан таркиб топади. Ундаги асосий эътибор шерикнинг шахсиятига қаратилади. Бунда унинг бир тан бўлишигагина эмас, балки жамиятдаги тутган ўрни ва таъсирига ҳам эътибор қаратилади.\nБу ширкат бузуқ ширкатдир. Унинг шартлари Исломдаги ширкатлар шартига тўғри келмайди. Чунки шаръий ҳукмда шерик борасида унинг тасарруф юрита олиши шарт қилинади, холос. Ширкат ўзининг ишларини кенгайтириши мумкин. Агар шериклар дастмояни оширибми, шерикларни кўпайтирибми, ширкатни кенгайтиришга келишсалар, бемалол, хоҳлаганларича тасарруф қилишлари мумкин. Чунки шерик бир шахс сифатида ширкатга қўшган улушига қараб масъул бўлади. У шерикларнинг розилигисиз ҳам хоҳлаган пайтида ширкатни тарк этиш ҳуқуқига эга. Шериклардан бирининг ўлими ёки ақлдан озиши билан ширкат тарқаб кетмайди. Бундай пайтда ширкат иккитадан кўп одамдан таркиб топган бўлса, ўша битта одамнинг шериклиги бекор қилиниб, қолганларнинг шериклиги ўз ўрнида қолаверади. Шаръий шартлар мана шулардир. “Тўлиқ шериклик” ширкатининг шартлари эса, уларга тўғри келмайди. Аксинча, уларга қарама-қаршидир. Шунга кўра, у бузуқ ширкат ҳисобланиб, шаръан жоиз эмасдир.\nTagsКАПИТАЛИСТИК ШИРКАТЛАРТўлиқ шериклик“Исломда иқтисод низоми”\nЎз халқингизга, қибладошингизга, умматга қилаётган ҳиёнатингизни қачон бас қиласиз, эй сарой уламолари!?


Тушда илон чакса нима булади ko'rsa nima bo'ladi - Tush tabiri kitobi\nUztext.com » Tush tabiri » Тушда илон чакса нима булади\nБундай тушни психологлар руҳий ҳолатига қараб киради кўпинча, шунга бундай тушлардан ҳаётда кўрқиш керакмас. Тушда илон отилиши кўпинча руҳий холат. Миллер огоҳлантиради –эҳтиёт бўлинг: яқин орада сизни алдов кутади, хиёнат ёки фирибгарлик кутади, бу инсонларни сиз яқинларим деб юргансиз.\nШу билан бирга бундай туш кўришлар шуни билдирадики, яқин танишлар доирасида, сизни оилавий ва иш жойингизда уриш бўлсин деб роса харакат қилади. Агар тушда илон чақиб олса, бу шундай белгидир, эътиборга олмаслик керакмас.\nОдамларга эътиборлироқ бўлишингиз керак, асосан кўп ёнизда юрганларга: улардан бири сиз билгандек эмас. Тушда илон чақиши нимага киради, чаққандан кейин ўлса?\nОёқни илон чақиб олса – ёмонли ниятли одам оёғингиздан чалмоқчи, эхтиёт бўлинг.\nҚўлни чақса – ёпиқ жанжал, уйда ёки ишда.\nБўйинни чақса – ички сизни кучингиз. Янги иш бошламан, аввал куч йиғинг\nНимаг тушга илон чақиши киради? Астромеридиана шундай таъбир қилади, сизни атрофингизда иккиюзламачи инсон бор, ундан кўнгилсизликлар кутинг. Сизни огоҳлантиради ўша инсонни топиб, тезроқ ўзингиздан узоқлаштиринг\nАгар тушда ион сизни болангизни чақса, ҳаётда фарзандингиз бўлмаса, рақобатга тайёр туринг. Агар сизда ўғгил ёки\nТушда илон тишлаб олса, ўнгингизда ёлғон, касаллик ёки хиёнат. Га бош бўласиз. Илон тишлаши, сиз оғриқ сезаяпсиз. Баъзида илон бошқани чаққанини кўриш, бу сиз ўзингиз ёлғон тўқийсиз. Бундан кейин каттиқ афсусланасиз.\nБуюк туш таъбирловчи огоҳлантирган, агар илон тушда чақиб олса, ҳамма тарафлама эҳтиёт бўлиш керак(оила, иш, дўст, душман\nТўғри таъбир учун илонни катта кичиклигини эслаш керак:\nТушда кичкига илон чақиб олса- ишда кўнгилсизликлар кутинг;\nТушда катта илон тушласа –йўқотилган имконият, қайтариш кийин бўлади.\nФрейда туш таъбирида\nСизни тушда илон чақиб олса, кучли рақибингиз пайдо бўлади, уни мақсадиишингизни ва оилангиз бузишдир.\nЯшил илон тушда чақса,Зигмунд Фрейд янги танишингизга эътибор беришингизни такидлайди:балким у ўзини кўрсатганчалик яхшимас. Қора илон отилса –касаллик юқтириб олишингиз мумкин.\nАгар тушга илон чақмоқчи бўлаётган бўлса ёки чақиб олса. Ҳамкасблар ёки дўстлар сотқинлиги:\nҚора илон тишласа – кам кўрган одамлариз билан суҳбатда эҳтиёт бўлинг.\nЯшил илон чақса – қачонлардан бери қилмаган танлавни энди қиласиз.\nАгар оқ илон тишласа, сизга кирим келади, лекин уни тўғри тақсимлай олмайсиз.\n26-06-2021, 00:06 10


«Улар Амир Темур мақбараси олдида қасамёд қилганди» — Мирзиёев - xabar.uz\n«Улар Амир Темур мақбараси олдида қасамёд...\n«Улар Амир Темур мақбараси олдида қасамёд қилганди» — Мирзиёев\n12.10.2021 14:05 0 3763\nПрезидентликка номзод Шавкат Мирзиёев бугун Бухоро вилоятига ташриф буюрди. Амалдаги давлат раҳбари ўз нутқида жадидлар фаолиятига тўхталиб ўтди.\n— Ғоят қийин ва оғир даврларда ҳам эзгулик байроғини баланд кўтариб майдонга чиққан бухоролик Аҳмад Дониш, Абдурауф Фитрат, Садриддин Айний, Файзулла Хўжаев, Абдувоҳид Бурҳонов, сингари фидойи зотлар эл-юрт дарди ва тақдирини ўйлаб яшаган буюк инсонлар эди.\nАйниқса, Туркистон жадидчилик ҳаракатининг доҳийларидан бўлган арбоб ва адиб, биринчи ўзбек профессори Абдурауф Фитратнинг бу борадаги хизматлари таҳсинга сазовордир.\nЎтган асрнинг 20-йилларида туркистонлик 70 нафар йигит-қизни Германияга ўқишга юборишда бу улуғ сиймонинг қандай катта роль ўйнаганини сизлар албатта яхши биласиз.\nФитрат чет элга жўнаб кетаётган талабаларни Самарқанддаги Амир Темур мақбараси олдида Ватан манфаатларига содиқ бўлиш ҳақида қасамёд қилдиради.\nҚаранг, қандай ватанпарварлик, фидойилик намунаси бу! — деди Шавкат Мирзиёев.\nПрезидентликка номзод Мирзиёев йиғилиш давомида Бухоро шаҳрида Абдурауф Фитрат номидаги ўзбек тили ва хорижий тилларни ўқитишга ихтисослашган ижод мактаби барпо этиш таклифини билдирди.\nШавкат Мирзиёев Бухоро жадидлар\nЖамият бугун, 00:02\nПрезидент камбағалликни қисқартириш бўйича лойиҳани маъқуллади\nЖамият Кеча, 21:36\nШавкат Мирзиёев: Бу сувни жиззахликлар 30 йилдан ортиқ кутди\nҲуқуқ Кеча, 18:31\n18 ёшли қизни ёмон йўлга тортганлар ушланди\nЖамият Кеча, 16:14\n«Биз ҳозир газ сотмаяпмиз» — Шавкат Мирзиёев\nНурсултон Назарбоев ўз халқидан узр сўради\nКимда арзонроқ: Renault машиналарининг Ўзбекистон ва Россиядаги нархлари\nФотиҳ Жалолов янги лавозимга тайинланди\nЎзбекистонда Renault автомобиллари нархлари эълон қилинди


Мунофиқларнинг аломатлари, белгилари ва сифатлари | Azon.uz - Ахборот-таҳлилий портал\n2779 22:50 17.01.2022\nИнсон боласида мавжуд бўлган қалб касалликларининг энг хатарлиси, охиратда ёмон оқибатга дучор қилувчиси бу мунофиқликдир. Мунофиқлик Расулуллоҳ соллаллоҳу алайҳи васаллам даврларида Абдуллоҳ ибн Салул деган кишининг вафоти билан тугаган, деган киши хато қилади. Чунки, бугунги кундаги мунофиқларнинг хатари мозийдаги мунофиқларларнинг хатаридан кам эмас.\nГарчи, илм, амал ва тақвода биздан бир неча минг баробар устун бўлсаларда, салафи солиҳлар мунофиқликдан қаттиқ қўрқишар ҳамда дуо қилиб мунофиқ бўлиб қолишдан паноҳ тилашар эди. Машҳур тобеинлардан бири айтадилар: “Расулуллоҳ соллаллоҳу алайҳи васалламнинг ўттизга яқин асҳобларини кўрдим. Уларнинг барчаси “мен мунофиқлардан эмасмиканман?”, дея қўрқар эдилар.\nХўш айтингчи, биз яшаб турган ушбу замонда биз ҳам ўзини мунофиқлардан бўлиб қолиши мумкинлигини ўйлаб, қўрқиб дуо қиладиган ўттиз кишини топа оламизми? Гарчи, кишиларнинг аксари бир - бирини мунофиқликда айбласада, уларнинг бирортаси ҳам қайсидир амали сабабли ушбу тоифадан бўлиб қолишини ўйлаб ҳам кўрмайди.\nБугун биз мунофиқларни қандай таниймиз? Мўмин билан мунофиқни ажратишда бир мезон борми? Агар ҳар бир мусулмон ўз нафсини ва амалларини илоҳий мезонга солиб кўрса, Аллоҳ таоло ва Унинг Расули зикр қилган мунофиқларнинг белгилари ҳақида тафаккур қилса, ишнинг нақадар хавфли эканлигини очиқ ойдин ҳис қилади. Демак, бу сафар мунофиқларнинг белгилари ҳақида билиш учун Роббимизнинг каломи ҳамда Расулуллоҳ соллаллоҳу алайҳи васалламнинг ҳадисларига юзланамиз. Мақсадимиз, кимнидир айблаш ёки мунофиқлик номи билан аташ эмас. Аксинча, ўз нафсимизни амалларимизни илоҳий меъзон асосида ўлчаб, тафтиш қилиш, хато ва гуноҳларимиз учун Роббимизга истиғфорлар айтиб, ўзимизни ислоҳ қилиш холос.\nАллоҳ таоло айтади: “Албатта мунофиқлар Аллоҳни алдамоқчи бўладилар, ҳолбуки, Аллоҳ уларни «алдаб» қўйгувчидир. Ва қачон намозга турсалар дангасалик билан, хўжакўрсинга турадилар ва Аллоҳни камдан-кам ёдга оладилар. Улар на уёқлик, на буёқлик бўлмай икки орада сарсон ҳолда қолганлар. Кимники Аллоҳ йўлдан оздирса сиз унга бирон йўл топиб бера олмайсиз”. (Нисо, 142-143)\n“Бас, намозларини «унутиб» қўядиган кимсалар бўлган «намозхон»ларга ҳалокат бўлгайки. Улар риёкорлик қиладиган ва рўзғор буюмларини ҳам (кишилардан) манъ қиладиган (яъни бирон кишига фойдалари тегмайдиган) кимсалардир!” (Моъун, 4-7)\n“Мунофиқ эркаклар ва мунофиқ аёллар бир-бирларидандирлар (яъни, кофирликда бир-бирларига ўхшайдилар). Улар ёмонликка буюрадилар, яхшиликдан тўхтатадилар…” (Тавба, 67).\nАбдуллоҳ ибн Амр розияллоҳу анҳумодан ривоят қилади: «Расулуллоҳ соллаллоҳу алайҳи васаллам дедилар: «Тўрт хусусият борки, улар кимда бўлса, ҳақиқий мунофиқ бўлибди: гапирса ёлғон гапирадиган; ваъда берса хилоф қиладиган; аҳдлашса хиёнат қиладиган; довлашса фожирлик қиладиган киши. Кимда бу хислатлардан бири бўлса, то уни ташламагунича унда мунофиқликнинг бир хислати бўлади». (Имом Бухорий ривояти)\nДемакки, ҳар бир мусулмон киши ўз нафсини ушбу меъзон тарозисига солиб кўрсин. Агар ушбу сифатлардан қайси бири топилса, Аллоҳга истиғфор айтиб тавба қилсин. Чунки, Аллоҳ таоло огоҳлантирганидек: “Албатта, мунофиқлар дўзахнинг энг тубан жойида бўлурлар” (Нисо, 145).\nЁрбек Ислом, Олмазор туманидаги “Мевазор” жоме\nмасжиди имом ноиби.\nМахсус мунофиқ Ислом Илм инсон\n272 23:45 25.05.2022\n182 23:25 25.05.2022\n312 22:50 25.05.2022\n256 22:30 25.05.2022\n379 21:10 25.05.2022


Савол: Ҳадисда Набий соллаллоҳу алайҳи васаллам: “Ҳар тонг қуёш чиқганда икки фаришта нидо қилади. Эй Аллоҳ инфоқ қилувчини инфоқини ўрнини тўлдиргин ва хасис, зиқнага талофат бер” дер эканлар. Лекин биз ҳаётда бу ҳадиснинг аксини кўрамиз. Инфоқ, эҳсон ва садақа қилувчилар яшашда ўрта ҳол, баъзилари эса бироз қийналган бўлса, зиқна, хасис Аллоҳ йўлида бир чақа ҳам инфоқ қилмайдиганлар эса, дунёлари зиёда бўлиб бораётганлигини кўрамиз. Шунда киши ҳаёлига бу ҳадис саҳиҳмикан ёки ёлғонми деган ўй келади. Агар саҳиҳ бўлса нега инфоқ қилувчининг қилган инфоқини ўрни тўлмаяпти? Нега хасис, зиқна одам талофат кўрмаяпти?\nЖавоб: Мазкур ҳадис саҳиҳ, муттафақун алайҳ. Ҳадиснинг тўлиқ матни қуйидагича. Абу Ҳурайра розияллоҳу анҳу дедилар: Росулуллоҳ соллаллоҳу алайҳи васаллам дедилар: “Бандалар ҳар тонг оттирганларида икки фаришта тушиб, уларнинг бири: Эй Аллоҳ инфоқ қилувчини инфоқини ўрнини тўлдиргин, иккинчиси эса: Эй Аллоҳ хасис, зиқнага талофат бер дейди”. (Ал-Жомеъ ас-Саҳиҳ 445-бет, 1442-ҳадис)\nУшбу ҳадиснинг маъносига ўхшаш бошқа ҳадислар ҳам мавжуд. Мисол учун Абу Умома розияллоҳу анҳу Росулуллоҳ соллаллоҳу алайҳи васалламдан ривоят қилганлар. Росулуллоҳ соллаллоҳу алайҳи васаллам дедилар: “Эй Одам боласи агар саҳоватли бўлсанг, бу ишинг сен учун яхшидир. Агар зиқна, хасис бўлсанг, бу ишинг сен учун ёмондир”. (Имом Муслим ва Имом Термизий ривояти)\nОятда эса: “Ҳар бир инфоқ қилган нарсангизнинг ўрнини У тўлдирур. У зот ризқ бергувчиларнинг яхшисидир” дейилади. (Сабаъ сураси 39-оят) Ушбу оятни Ибни Касир тафсирларида: Роббингизнинг буюрган ёки мубоҳ қилган ишларида бирор бир нарсани инфоқ қилсангиз, албатта У, дунёда унинг бадалини беради. Охиратда эса, савоб ва мукофат беради, деганлар.\nЭнди савол берувчининг фикрига келадиган бўлсак, у инсон фақатгина ҳадисдаги тўлдириш ва талофат сўзларини мол-мулк маъносида тушинганлар. Ҳадиснинг асл моҳияти эса, бундан кўра чуқурроқ ва кенгроқдир. Аслида инфоқ қилувчи кишига Ғоний ва Карим бўлган Аллоҳнинг ўзи кифоя қилиши унинг инфоқига энг яхши эваздир. Аллоҳни инфоқ қилувчи бандасининг аҳлини ислоҳ, фарзандларини иқтидорли, танасини соғ, озига барака бериши ва уни тўғри йўлга бошлаши, яхшиликлар қилишга муваффақ қилиши, қалбида сакинат, инсонларни унга нисбатан муҳаббатли ва иймон ҳаловатини сезувчи қилиб қўйиши инфоқ қилувчи кишига дунё матоларидан чекланишидан кўра яхшироқдир. Зотан орифлар руҳий ризқларни кўзни қувонтирувчи дунё матоларидан кўра абадий ва қиймати баланд деб биладилар.\n“Талофат” эса, фақатгина молнинг талофати дегани эмас, балки кишининг оиласини нотинчлиги, фарзандларини ноқобил, ўзгалар билан яхши алоқада бўлмаслиги, доим ташвишда, ҳаётда кишини хафа қиладиган ишлар билан яшаши, моли кўп бўлсада фойдалана олмаслиги ва доимо танасининг дарди билан азоб уқубатда ҳаёт кечириши тушинилади. Бундай ҳолатлар эса, молнинг талофатидан кўра ёмонроқдир.\nҲадисда келган фаришталарнинг дуоси Қуръони Каримдаги ушбу оятларга мувофиқдир: Аммо кимки (ато) берса ва тақво қилса. Ва гўзал(сўз)ни тасдиқ қилса. Бас, Биз уни осонга муяссар қиламиз. Аммо кимки бахиллик ва истиғно қилса. Ва гўзал(сўз)ни ёлғонга чиқарса. Бас, Биз уни қийинга муяссар қиламиз. (Лайл сураси 5-10 оятлар).\nАллоҳ барчамизни оятларини ва Росулуллоҳ соллаллоҳу алайҳи васалламнинг ҳадисларини асл моҳиятлари билан англаб етишимизни осон қилсин.\nЮсуф Қорозовийнинг “Фатаава\nМуасира” номли асаридан “Кулол-Қўрғон” жомеъ масжиди имом хатиби Абдурахманов Яҳъё таржимаси\n5836 марта ўқилди\nДругие материалы в этой категории: « Силаи раҳм умрни узайтиради\tРасулимиз қайтаргандан қайтайлик »


Россия тарафдори бўлган Украина Президенти Виктор Янукович февраль ойида ҳокимиятдан ағдарилганидан уч ой ўтиб, украиналиклар янги президент сайламоқда. Мазкур сайлов мамлакат шарқидаги вилоятлар россияпараст айирмачи гуруҳлар назоратида қолаётган бир пайтда ўтказилмоқда. Сайловда мамлакат раҳбари лавозимига 18 номзод даъвогарлик қилмоқда.\n25 май куни Украинада ўтказилаётган президентлик сайловида пойтахт Киев ва мамлакатнинг ғарбий вилоятларида яшовчи фуқаролар фаол иштирок этаётгани хабар қилинди.\nБироқ мамлакат шарқида жойлашган Донецк маъмурияти расмийлари вилоятидаги 2 минг 430 та сайлов участкасидан 426 таси маҳаллий вақт билан 08:30 да очилгани, Донецк шаҳрида эса битта ҳам сайлов участкаси очилмаганини билдирди.\nУкраина Марказий сайлов комиссияси раиси Михаил Охендовский журналистларга Донецкка қўшни бўлган Луганск вилоятидаги 12 та сайлов округидан фақат иккитасида сайлов участкалари ишлаётгани, Луганск шаҳрида битта ҳам сайлов участкаси очилмаганини маълум қилди.\nЛуганск шаҳрида яшайдиган Василий Рейтерс агентлиги мухбирига президент сайловида овоз беришни хоҳлашини аммо сайлов участкалари ишламаётганини айтди.\n- Мен сайлов комиссиялари ишлаётганини кўрмаяпман. Овоз бермоқчи эдик. Биз сайлов участкалари ишлаш ёки ишламаслигини билишни хоҳлаймиз, деди Василий.\nУкраина Бош вазири вазифасини вақтинча бажараётган Арсений Яценюк сайлов мамлакатдаги вазиятни барқарорлаштириш йўлида олдинга ташланган илк жиддий қадам бўлишини урғулади.\nШанба куни чиқиш қилган Яценюк сайлов ғолибининг асосий мақсади Европа Иттифоқи билан сиёсий ва эркин савдо бўйича келишув имзолаш бўлишига умид билдирди.\n- Биз қонуний йўл билан сайланган президентга эга бўламиз. У илк сафарини бирлашган Европа пойтахтига қилади ва Европа Иттифоқи билан эркин савдо ҳақидаги келишувга имзо чекади, дея баёнот берди Яценюк.\nРоссия Президенти Владимир Путин жума куни Санкт-Петербург шаҳрида қилган чиқишида Украинанинг янги маъмурияти билан бирга ишлашга ваъда берди.\nКиев Москвани айирмачиларни дастаклаётганликда айблаб келади.\nУкраинадаги сайловда ўн саккиз номзод президентликка даъвогарлик қилмоқда.\nСайлов арафасида ўтказилган сўров натижаларига кўра, асосан ширинликлар ишлаб чиқариш билан шуғулланувчи йирик тадбиркор Петро Порошенко президентликка асосий даъвогар сифатида кўрилмоқда.\nСобиқ бош вазир Юлия Тимошенко Порошенкодан кейин иккинчи ўринда бормоқда.\nЯкшанба куни Днепропетровск шаҳрида овоз берганидан сўнг Тимошенко журналистларга, “Украинада тинчликни қайта тиклаш учун НАТОга аъзо бўлиш борасида референдум ўтказиладиган вақт келди”, деди.\nУкраинада раҳбарлари сайлов хавфсизлигини таъминлаш учун ўн минглаб хавфсизлик ходимлари ва кўнгиллиларни жалб қилган.\nУкраинадаги президентлик сайловини Европада хавфсизлик ва ҳамкорлик ташкилотининг (ЕХҲТ) мингдан зиёд кузатувчиси кузатмоқда.\nБироқ ЕХҲТ кузатувчилари айирмачилар назорат қилаётган Донецк ва Луганск шаҳарларига жўнатилмаган.\nУкраинада сайлов участкалари маҳаллий вақт билан соат 19:00гача (Тошкент вақти билан соат 22:00гача) очиқ бўлади.\nУкраина Ташқи ишлар вазирлиги маълумотига кўра, мамлакат ташқарисида тахминан 400 минг украиналик овоз беради.\nСайловнинг дастлабки натижалари 26 майгача эълон қилинмаслиги кутилмоқда.